|  |
| --- |
| **PLANUL NAȚIONAL DE REDRESARE ȘI REZILIENȚĂ** |
| **GHID SPECIFIC - CONDIȚII DE ACCESARE A FONDURILOR EUROPENE AFERENTE PLANULUI NAȚIONAL DE REDRESARE ȘI REZILIENȚĂ ÎN CADRUL APELULUI DE PROIECTE:** |
| **PILONUL III. CREȘTERE INTELIGENTĂ, SUSTENABILĂ ȘI FAVORABILĂ INCLUZIUNII, INCLUSIV COEZIUNE ECONOMICĂ, LOCURI DE MUNCĂ, PRODUCTIVITATE, COMPETITIVITATE, CERCETARE, DEZVOLTARE ȘI INOVARE, PRECUM ȘI O PIAȚĂ INTERNĂ FUNCȚIONALĂ, CU ÎNTREPRINDERI MICI ȘI MIJLOCII (IMM-URI) PUTERNICE****COMPONENTA C9. SUPORT PENTRU SECTORUL PRIVAT, CERCETARE, DEZVOLTARE ȘI INOVARE****INVESTIȚIA I3. SCHEME DE AJUTOR PENTRU SECTORUL PRIVAT****MĂSURA 1. SCHEMĂ DE MINIMIS ȘI SCHEMĂ DE AJUTOR DE STAT ÎN CONTEXTUL DIGITALIZĂRII IMM-URILOR****GRANTURI pentru sprijinirea antreprenorilor în** **dezvoltarea tehnologiilor digitale avansate** **APEL 1****MINISTERUL INVESTIȚIILOR ȘI PROIECTELOR EUROPENE - COORDONATOR DE REFORME ȘI INVESTIȚII****DIRECȚIA GENERALĂ IMPLEMENTARE PNNR ȘI INSTRUMENTE FINANCIARE****ADRESĂ: ȘOS. BUCURESTI-PLOIESTI, NR. 1–1B, VICTORIA OFFICE INTRAREA STR. MENUETULUI, NR. 7, SECTOR 1, BUCUREȘTI****E-MAIL:** contact.implementarepnrr@mfe.gov.ro**.** |

**CUPRINS**

[1. INFORMAȚII DESPRE APELUL DE PROIECTE 5](#_Toc133949749)

[1.1. Baza Legală 5](#_Toc133949750)

[1.2. Definiții 6](#_Toc133949751)

[2. INFORMAȚII OBIECTIV DE INVESTIȚII 12](#_Toc133949752)

[2.1. Pilonul, componenta, obiectivul general 12](#_Toc133949753)

[2.2. Obiectivul componentei C9. SUPORT PENTRU SECTORUL PRIVAT, CERCETARE, DEZVOLTARE ȘI INOVARE 14](#_Toc133949754)

[2.3. Obiectivul investiției I3. Scheme de ajutor pentru sectorul privat 14](#_Toc133949755)

[2.4. Activitățile sprijinite în cadrul investiției/operațiunii 15](#_Toc133949756)

[2.5. Indicatorii apelului de proiecte 15](#_Toc133949757)

[2.6. Finanțarea acordată în cadrul prezentului apel de proiecte 17](#_Toc133949758)

[3. INFORMAȚII DESPRE APELUL DE PROIECTE 18](#_Toc133949759)

[3.1. Tipul apelului de proiecte 18](#_Toc133949760)

[3.2. Perioada în care pot fi depuse cererile de finanțare: 18](#_Toc133949761)

[3.3. Modalitatea de depunere a proiectelor 18](#_Toc133949762)

[3.4. Alocarea financiară a apelului de proiecte 19](#_Toc133949763)

[3.5. Valoarea maximă eligibilă a unui proiect 20](#_Toc133949764)

[3.6. Solicitanții de finanțare eligibili în cadrul apelului de proiecte 23](#_Toc133949765)

[3.6.1. Solicitanți eligibili: 23](#_Toc133949766)

[3.6.2. Condiții de eligibilitate 24](#_Toc133949767)

[3.7. Specificul proiectelor ce pot fi depuse în cadrul apelului de proiecte 26](#_Toc133949768)

[4. AJUTORUL DE STAT 26](#_Toc133949769)

[5.CRITERII DE ELIGIBILITATE 29](#_Toc133949770)

[5.1. Eligibilitatea solicitantului și a activităților 30](#_Toc133949771)

[5.2. Eligibilitatea cheltuielilor 31](#_Toc133949772)

[6. COMPLETAREA CERERII DE FINANTARE 34](#_Toc133949773)

[6.1. Limba utilizată în completarea cererii de finanțare 34](#_Toc133949774)

[6.2. Anexele la cerere de finanțare aplicabile prezentului apel 34](#_Toc133949775)

[7. VERIFICAREA ȘI CONTRACTAREA 36](#_Toc133949776)

[7.1. Etapa de verificare a conformității administrative și a eligibilității (CAE) 36](#_Toc133949777)

[7.2. Renunțarea la cererea de finanțare 37](#_Toc133949778)

[7.3. Etapa de evaluare tehnică și financiară a propunerii de proiect (ETF) 37](#_Toc133949779)

[7.4. Etapa de selecție a proiectelor 44](#_Toc133949780)

[7.5. Depunerea și soluționarea contestațiilor privind verificarea administrativă și a eligibilității, respectiv evaluarea tehnică și financiară 45](#_Toc133949781)

[Decizia de soluționare a contestației poate fi atacată doar în fața instanțelor judecătorești competente, în condițiile Legii 554/2004 privind Contenciosul Administrativ. 46](#_Toc133949782)

[7.6. Contractarea proiectelor 46](#_Toc133949783)

[8.IMPLEMENTAREA PROIECTULUI, MONITORIZAREA ȘI CONTROLUL 46](#_Toc133949784)

[9. MĂSURI DE INFORMARE ȘI COMUNICARE 48](#_Toc133949785)

[10. MODIFICAREA GHIDULUI SPECIFIC 48](#_Toc133949786)

[11. TRANSPARENȚĂ 49](#_Toc133949787)

[12. ANEXE 49](#_Toc133949788)

**PREAMBUL**

Acest document se aplică apelului de proiecte aferente Componentei C9. SUPORT PENTRU SECTORUL PRIVAT, CERCETARE, DEZVOLTARE ȘI INOVARE, Investiția I3. Scheme de ajutor pentru sectorul privat, Măsura 1. Schemă de minimis și schemă de ajutor de stat în contextul digitalizării IMM-urilor,în cadrul Planului Național de Redresare și Reziliență (PNRR).

Apelul de proiecte se lansează prin aplicația pentru depunerea proiectelor de investiții finanțate în cadrul Planului Național de Redresare și Reziliență. Platforma poate fi accesată la următorul link: <https://proiecte.pnrr.gov.ro> .

Interpretarea informațiilor incluse în cererea de finanțare se realizează sistematic, în conformitate cu prevederile prezentului Ghid privind regulile și condițiile aplicabile finanțării din fondurile europene aferente PNRR în cadrul apelului de proiecte, aprobat și publicat pe site-ul Ministerului Investițiilor și Proiectelor Europene .

Aspectele cuprinse în aceste documente ce derivă din Planul Național de Redresare și Reziliență al României și modul său de implementare vor fi interpretate exclusiv de către Ministerul Investițiilor și Proiectelor Europene, cu respectarea legislației în vigoare și folosind metoda de interpretare sistematică.

IMPORTANT

Vă recomandăm ca înainte de a începe completarea cererii de finanțare pentru apelul de proiecte, să vă asigurați că ați parcurs toate informațiile prezentate în acest documentși să vă asigurați că ați înțeles toate aspectele legate de specificul intervențiilor finanțate din fonduri europene aferente PNRR.

Vă recomandăm ca până la data limită de depunere a cererilor de finanțare în cadrul prezentului apel de proiecte să consultați periodic pagina de internet www. [https:/mfe.gov.ro/category/anunturi-pnrr/](https://mfe.gov.ro/category/anunturi-pnrr/) pentru a urmări eventualele modificări/interpretări ale condițiilor specifice, precum și alte comunicări/ clarificări pentru accesarea fondurilor europene aferente PNRR.

# INFORMAȚII DESPRE APELUL DE PROIECTE

## 1.1. Baza Legală

Prezentul ghid specific a fost elaborat de către DIRECȚIA GENERALĂ IMPLEMENTARE PNNR ȘI INSTRUMENTE FINANCIARE pentru a permite acordarea de finanțare nerambursabilă în cadrul Componentei C9. SUPORT PENTRU SECTORUL PRIVAT, CERCETARE, DEZVOLTARE ȘI INOVARE, Investiția I3. Scheme de ajutor pentru sectorul privat, Măsura 1. Schemă de minimis și schemă de ajutor de stat în contextul digitalizării IMM-urilor, în cadrul Planului Național de Redresare și Reziliență (PNRR).

La baza elaborării prezentului ghid se află următoarele acte normative/măsuri europene:

- Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență;- Regulamentului (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;

- Regulamentul (UE) 2020/2094 al Consiliului din 14 decembrie 2020 de instituire a unui instrument de redresare al Uniunii Europene pentru a sprijini redresarea în urma crizei provocate de COVID-19;

- Regulamentul (UE) 2021/240 al Parlamentului European și al Consiliului din 10 februarie 2021 de instituire a unui Instrument de sprijin tehnic;

- Regulamentul (UE) NR. 651/2014 AL COMISIEI din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat;

- Decizia de punere în aplicare a Consiliului de aprobare a evaluării planului de redresare și reziliență al României din data de 03 noiembrie 2021 (CID);

- Ordonanța de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență aprobată prin Legea nr. 230/2021, cu modificările și completările ulterioare;

- Ordonanța de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, cu modificările și completările ulterioare;

- Ordonanța de Urgență a Guvernului nr.134/2021 pentru aprobarea Acordului de împrumut (Mecanismul de redresare și reziliență) dintre Comisia Europeană și România, semnat la București la 26 noiembrie 2021 și la Bruxelles la 15 decembrie 2021;

- Ordonanța de urgență a Guvernului nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996, aprobată cu modificări și completări prin Legea nr. 20/2015, cu modificările și completările ulterioare;

- Ordonanța de Urgență a Guvernului nr. 70/2022 privind prevenirea, verificarea și constatarea neregulilor/dublei finanțări, a neregulilor grave apărute în obținerea și utilizarea fondurilor externe nerambursabile/rambursabile alocate României prin Mecanismul de redresare și reziliență și/sau a fondurilor publice naționale aferente acestora și recuperarea creanțelor rezultate;

- Ordonanța de urgență a Guvernului nr. 18/2023 privind cadrul de desfășurare a sprijinului financiar și tehnic acordat de sistemul financiar-bancar în procesul de autorizare și derulare a fondurilor destinate beneficiarilor programelor gestionate de Ministerul Investițiilor și Proiectelor Europene;

- Hotărârea Guvernului nr. 209/2022 pentru aprobarea Normelor metodologice de aplicare a prevederilor Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență;

- Hotărârea Guvernului nr. 311 din 2 martie 2022 privind intensitatea maximă a ajutorului de stat regional în perioada 2022-2027 pentru investiții inițiale;

- HOTĂRÂRE nr. 327 din 20 martie 2003 privind plafoanele pe baza cărora se calculează costurile salariale directe la contractele de finanțare încheiate din fonduri bugetare, cu modificările și completările ulterioare;

- Memorandumul nr. 38215/15.04.2021, aprobat în ședința Guvernului din data de 20 ianuarie 2021, cu tema: mandatarea Ministerului Investițiilor și Proiectelor Europene (MIPE) pentru a desfășura procedurile de negociere cu Comisia Europeană, în vederea aprobării PNRR și a cererii de împrumut prevăzute la art. 14 din Regulamentul (UE) nr. 2021/241 al Parlamentului European și al Consiliului;

- Memorandumul nr. 2655/THG/10.11.2021 cu tema: mandatarea Ministerului Investițiilor și Proiectelor Europene pentru semnarea Acordului privind contribuția financiară în conformitate cu art. 23 din regulamentul (UE) 2021/241 al Parlamentului European și al Consiliului de instituire a Mecanismului de redresare și reziliență, pentru finanțarea Planului național de redresare și reziliență a României;

- Memorandumul nr. 728117/10.11.2021 cu tema: aprobarea negocierii și a semnării Acordului de împrumut (Mecanismul de redresare și reziliență) dintre Comisia Europeană și România, în valoare de 14.942.153.000 EUR;

- Acordul privind contribuția financiară și Acordul de împrumut, încheiate în cadrul Mecanismului de redresare și reziliență pentru finanțarea Planului Național de Redresare și Reziliență (PNRR);

- Comunicarea Comisiei privind Cadrul pentru ajutoarele de stat pentru cercetare, dezvoltare și inovare din 19.10.2022 C(2022) 7388.

## 1.2. Definiții

În cadrul prezentului apel, următorii termeni se utilizează cu următoarele înțelesuri:

1. AI - Artificial intelligence reprezintă sisteme care utilizează tehnologii precum: explorarea și analizarea unor cantități mari de date text nestructurate, viziune computerizată, recunoașterea vorbirii, generarea limbajului natural, învățarea automată, învățarea profundă pentru a culege și/sau utiliza date pentru a prezice, recomanda sau decide, cu diferite niveluri de autonomie, cea mai bună acțiune pentru atingerea unor obiective specifice;
2. act de acordare a ajutorului de stat (sau contract de finanțare) - actul juridic semnat între furnizorul/administratorul schemei și beneficiarul ajutorului de stat, prin care se stabilesc drepturile și obligațiile corelative ale părților în vederea implementării măsurilor finanțate prin prezenta schemă de ajutor de stat. În cadrul acestuia se va specifica cuantumul ajutorului acordat în temeiul prezentei scheme, precum și caracterul acestuia, cu menționarea reglementărilor aplicabile[[1]](#footnote-1);
3. activitate economică - orice activitate care constă în furnizarea de bunuri, servicii sau lucrări pe o piață;
4. active corporale - activele constând în clădiri și instalații, utilaje și echipamente; în cadrul prezentei scheme nu se acordă ajutor pentru achiziționarea de terenuri;
5. active necorporale - activele care nu au o concretizare fizică sau financiară precum brevete, licențe, know-how sau alte drepturi de proprietate intelectuală;
6. ajutoare regionale pentru investiții - înseamnă ajutoarele regionale acordate pentru o investiție inițială sau pentru o investiție inițială în favoarea unei noi activități economice;
7. administrator al schemei de ajutor de stat (apelului de proiecte) – Ministerul Investițiilor și Proiectelor Europene, denumit în continuare MIPE prin intermediul DGIPNRRIF, în calitate de Coordonator de reforme/investiții în cadrul PNRR, ce are responsabilitatea de lansare a apelului de proiecte, de evaluare a cererilor de finanțare depuse în cadrul apelului, de semnare a contractelor de finanțare, precum și modificarea acestora, de aprobare a rapoartelor de progres, de autorizare a cererilor de transfer, de efectuare de plăți către beneficiari, de monitorizare a implementării proiectelor, precum și prevenirea, constatarea și sancționarea neregulilor;
8. activitățile proiectului – totalitatea investițiilor și acțiunilor care urmează a fi implementate în proiect și care au relevanță pentru domeniul de activitate al întreprinderii (CAEN-ului unic) pentru care a fost solicitată finanțarea;
9. beneficiar al ajutorului de stat- întreprindere care îndeplinește condițiile prezentului apel de proiecte și care semnează un act de acordare a ajutorului în temeiul acesteia;
10. beneficiar real - orice persoană fizică în interesul căruia/căreia se realizează, direct sau indirect, o tranzacție, o operațiune sau o activitate, așa cum prevede Legea nr. 129/2019 pentru prevenirea și combaterea spălării banilor și finanțării terorismului, precum și pentru modificarea și completarea unor acte normative.
11. B2C – vânzări ale întreprinderilor către consumatori privați;
12. [blockchain](https://ro.wikipedia.org/wiki/Blockchain) - listă de înregistrări (sau date) în continuă creștere, numite blocuri, care sunt legate și securizate cu ajutorul [criptografiei](https://ro.wikipedia.org/wiki/Criptografie); vezi și [analiză blockchain](https://ro.wikipedia.org/wiki/Analiz%C4%83_blockchain).
13. big data - colecție de seturi de [date](https://ro.wikipedia.org/wiki/Dat%C4%83) ale căror dimensiuni sunt prea mari și complexe pentru a putea fi gestionate de sistemele de tip [bază de date](https://ro.wikipedia.org/wiki/Baz%C4%83_de_date) și [aplicațiile](https://ro.wikipedia.org/wiki/Aplica%C8%9Bie_software) tradiționale de procesare analitică;
14. comercializarea produselor agricole - deținerea sau expunerea unui produs agricol în vederea vânzării, a punerii în vânzare, a livrării sau a oricărei alte forme de introducere pe piață, cu excepția primei vânzări de către un producător primar către revânzători sau prelucrători și a oricărei alte activități de pregătire a produsului pentru această primă vânzare; o vânzare efectuată de către un producător primar către consumatori finali este considerată comercializare în cazul în care se desfășoară în localuri distincte, rezervate acestei activități;
15. CRM - Customer Relationship Management este o metodologie de management care plasează clientul în centrul activității de afaceri, în baza unei utilizări intensive a tehnologiilor informaționale pentru a colecta, integra, procesa și analiza informațiile legate de clienți;
16. cofinanțare – procent din valoarea proiectului depus la finanțare, asigurat de către beneficiari, prin contribuția proprie a acestora, prin împrumuturi sau din orice alte surse legal constituite, sub o formă care să nu facă obiectul niciunui alt ajutor public;
17. cloud computing - este un concept în domeniul computerelor și informaticii, reprezentând un ansamblu distribuit de servicii de calcul, aplicații, acces la informații și stocare de date, fără ca utilizatorul să aibă nevoie să cunoască amplasarea și configurația fizică a sistemelor care furnizează aceste servicii.
18. „cercetare industrială” înseamnă cercetare sau investigație critică planificată în scopul dobândirii de cunoștințe și competențe noi pentru elaborarea unor noi produse, procese sau servicii sau pentru realizarea unei îmbunătățiri semnificative a produselor, proceselor sau serviciilor existente. Aceasta cuprinde crearea de părți componente pentru sisteme complexe și poate include construcția de prototipuri în laborator sau într-un mediu cu interfețe simulate ale sistemelor existente, precum și de linii pilot, atunci când acest lucru este necesar pentru cercetarea industrială și, în special, pentru validarea tehnologiilor generice;
19. data acordării ajutorului – data semnării contractului de finanțare;
20. dezvoltare experimentală - înseamnă dobândirea, combinarea, modelarea și utilizarea unor cunoștințe și competențe relevante existente de ordin științific, tehnologic, de afaceri și altele, cu scopul de a dezvolta produse, procese sau servicii noi sau îmbunătățite. Aceasta poate include, de exemplu, și activități care vizează definirea, planificarea și documentarea conceptuală a noilor produse, procese sau servicii.
21. dublă finanțare - finanțarea acordată cu încălcarea prevederilor art. 9 din Regulamentul (UE) 2021/241 al Parlamentului European și al Consiliului din 12 februarie 2021 și art. 191 din Regulamentul financiar;
22. ERP - Enterprise Resource Planning reprezintă unul sau mai multe seturi de aplicații software care integrează și procesează informații pentru diverse funcțiuni/ departamente din cadrul întreprinderii. Produsele ERP integrează informații referitoare la planificare, aprovizionare, vânzări, marketing, financiar și resurse umane. Sistemele ERP au următoarele caracteristici: sunt proiectate pentru un mediu client – server (tradițional sau web – based); integrează majoritatea proceselor întreprinderii; prelucrează marea majoritate a tranzacțiilor la nivelul întreprinderii (organizației); utilizează baze de date care stochează fiecare informație doar o singură data; permite accesul la date în timp real;
23. ghid specific - act administrativ emis de către coordonatorii de reforme și/sau investiții, cuprinzând regulile și condițiile aplicabile finanțării din fondurile europene aferente PNRR;
24. IoT - Internet of Things reprezintă dispozitive sau sisteme interconectate numite dispozitive „inteligente” sau sisteme „inteligente” care colectează și fac schimb de date și care pot fi monitorizate sau controlate de la distanță prin Internet, prin software pe orice fel de computere, smartphone-uri sau prin interfețe precum comenzi montate pe perete;
25. investiție inițială - o investiție în active corporale și necorporale referitoare la înființarea unei noi unități, extinderea capacității unei unități existente, diversificarea producției unei unități prin produse care nu au fost fabricate anterior în unitate sau o schimbare fundamentală a procesului general de producție al unei unități existente;
26. „investiție inițială pentru o nouă activitate economică” înseamnă:

- o investiție în active corporale și necorporale legată de demararea unei noi unități sau de diversificarea activității unei unități, cu condiția ca noua activitate să nu fie identică sau similară cu activitatea desfășurată anterior în unitatea respectivă;

1. - achiziționarea de active aparținând unei unități care a fost închisă sau care ar fi fost închisă dacă nu ar fi fost cumpărată și care este achiziționată de un investitor care nu are legătură cu vânzătorul, cu condiția ca noua activitate ce urmează a fi desfășurată utilizând activele dobândite să nu fie identică sau similară cu activitatea desfășurată în unitatea respectivă înainte de achiziție;
2. Inovarea reprezintă implementarea unui produs (bun sau serviciu) nou sau optimizat în mod semnificativ (inovare de produs) sau implementarea unui proces de producție nou sau semnificativ îmbunătățit în cadrul întreprinderii (inovare de proces).
3. Inovarea de produs reprezintă implementarea unui bun sau serviciu nou sau semnificativ îmbunătățit. Inovările de produs includ atât realizarea unor bunuri și servicii noi, cât și îmbunătățirea semnificativă a caracteristicilor funcționale sau de folosire a bunurilor și serviciilor existente. Acestea includ schimbări semnificative ale specificațiilor tehnice, ale componentelor sau materialelor, ale software-ului incorporat, utilizare accesibilă sau alte caracteristici funcționale. Se referă numai la schimbările aduse produsului în sine nu la schimbări care vor interveni eventual și în procesul de fabricație și care vor ține de inovarea de proces.
4. Inovările de proces se referă la metode noi pentru scăderea costurilor unitare de producție sau de livrare (care pot să nu aducă nici o schimbare asupra produsului în sine), metode noi pentru îmbunătățirea calității produsului sau livrării acestuia (care pot să nu includă schimbări în caracteristicile funcționale sau să nu aducă utilizări noi ale produsului) sau metode noi sau semnificativ îmbunătățite pentru producerea și distribuția unui produs nou sau semnificativ îmbunătățit (în aceste cazuri va fi vorba și despre o inovare de produs).

Metodele de producție implică tehnici, echipamente și software utilizate pentru producerea bunurilor. Aceste metode vor contribui la scăderea costurilor unitare ale producției sau la îmbunătățirea calității producției. Metodele de livrare privesc logistica întreprinderii și echipamentele incluse, software și tehnici în vederea identificării rezultatelor, a alocării materialelor din întreprindere sau livrării produselor finale.

Inovările de proces includ metode semnificativ îmbunătățite sau noi pentru oferirea și crearea serviciilor. Acestea implică schimbări semnificative în software-ul folosit în întreprinderile orientate către servicii sau în tehnicile folosite pentru livrarea serviciilor având ca bază rezultate de cercetare – dezvoltare sau idei brevetate.

Inovările de proces acoperă de asemenea tehnici, echipamente și software-uri noi sau semnificativ îmbunătățite, pentru activitățile suport auxiliare, precum achizițiile, contabilitatea, informatizarea sau mentenanța. Implementarea TIC (Tehnologiei Informației și Comunicării) nouă sau îmbunătățită reprezintă o inovare de proces dacă intenționează să îmbunătățească eficiența și/sau calitatea activității suport auxiliare.

1. întreprindere - orice entitate care desfășoară o activitate economică astfel cum este interpretat conceptul de către Curtea de Justiție a Uniunii Europene, indiferent de statutul juridic, de modul de finanțare sau de existența unui scop lucrativ; în cadrul acestui ghid întreprinderile eligibile sunt cele reglementate de Legea societăților nr. 31/1990 republicată, cu modificările și completările ulterioare și Societăți cooperative înființate în baza Legii nr. 1/2005 republicată, cu modificările și completările ulterioare, care deservesc interesele membrilor prin investițiile prevăzute în proiect.
2. IMM-uri - microîntreprinderile, întreprinderile mici și mijlocii, în sensul art. 4 alin. (1) din Legea nr. 346/2004 privind stimularea înființării și dezvoltării întreprinderilor mici și mijlocii, cu modificările și completările ulterioare, sau în baza Ordonanței de urgență a Guvernului nr. 6/2011 pentru stimularea înființării și dezvoltării microîntreprinderilor de către întreprinzătorii debutanți în afaceri, aprobată cu modificări prin Legea nr. 301/2011, cu modificările și completările ulterioare, respectiv în sensul art. 2 din Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare, categoria microîntreprinderilor și a întreprinderilor mici și mijlocii, denumite în continuare IMM-uri, este formată din întreprinderi care au mai puțin de 250 de angajați și a căror cifră de afaceri anuală nu depășește 50 de milioane EUR și/sau al căror bilanț anual total nu depășește 43 de milioane EUR.
3. întreprindere mijlocie - întreprindere care are între 50 și 249 de salariați și realizează o cifră de afaceri anuală netă de până la 50 milioane euro, echivalent în lei, sau deține active totale care nu depășesc echivalentul în lei a 43 milioane euro;
4. întreprindere mică - întreprindere care are între 10 și 49 de salariați și realizează o cifră de afaceri anuală netă sau deține active totale de până la 10 milioane euro, echivalent în lei;
5. microîntreprindere - întreprindere care are până la 9 salariați și realizează o cifră de afaceri anuală netă sau deține active totale de până la 2 milioane euro, echivalent în lei;
6. întreprindere mare - întreprindere care are cel puțin 250 de angajați și realizează o cifră de afaceri anuală netă care depășește 50 de milioane de euro sau active totale care depășesc 43 de milioane de euro, echivalent în lei;
7. întreprindere unică – include toate întreprinderile între care există cel puțin una dintre relațiile următoare:
	1. o întreprindere deține majoritatea drepturilor de vot ale acționarilor sau ale asociaților unei alte întreprinderi;
	2. o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;
	3. o întreprindere are dreptul de a exercita o influență dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;
	4. o întreprindere este acționar sau asociat al unei alte întreprinderi și controlează singură, în baza unui acord cu alți acționari sau asociați ai acelei întreprinderi, majoritatea drepturilor de vot ale acționarilor sau ale asociaților întreprinderii respective;
8. întreprindere aflată în dificultate este o întreprindere care se află în cel puțin una dintre situațiile următoare:
	1. În cazul unei societăți comerciale cu răspundere limitată (alta decât un IMM care există de mai puțin de trei ani) atunci când mai mult de jumătate din capitalul său social subscris a dispărut din cauza pierderilor acumulate. Această situație survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un rezultat negativ care depășește jumătate din capitalul social subscris. În sensul acestei dispoziții, „societate cu răspundere limitată” se referă în special la tipurile de societăți menționate în anexa I la Directiva 2013/34/UE, iar „capital social” include, dacă este cazul, orice capital suplimentar;
	2. În cazul unei societăți comerciale în care cel puțin unii dintre asociați au răspundere nelimitată pentru creanțele societății (alta decât un IMM care există de mai puțin de trei ani), atunci când mai mult de jumătate din capitalul propriu așa cum reiese din contabilitatea societății a dispărut din cauza pierderilor acumulate. În sensul prezentei dispoziții, „o societate comercială în care cel puțin unii dintre asociați au răspundere nelimitată pentru creanțele societății” se referă în special la acele tipuri de societăți menționate în anexa II la Directiva 2013/34/UE;
	3. Atunci când întreprinderea face obiectul unei proceduri colective de insolvență sau îndeplinește criteriile prevăzute în dreptul intern pentru ca o procedură colectivă de insolvență să fie deschisă la cererea creditorilor săi;
	4. Atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare.
9. perioada de durabilitate - intervalul de timp în care beneficiarul trebuie să mențină investiția. Perioada de durabilitate este de 5 ani pentru IMM-uri. Termenul începe să curgă de la momentul finalizării proiectului. Durabilitatea reprezintă măsura în care proiectul asigură continuarea efectelor sale și valorificarea rezultatelor obținute după încetarea sursei de finanțare;
10. prelucrarea produselor agricole - orice operațiune efectuată asupra unui produs agricol care are drept rezultat un produs care este tot un produs agricol, cu excepția activităților desfășurate în exploatațiile agricole, necesare în vederea pregătirii unui produs de origine animală sau vegetală pentru prima vânzare;
11. produse agricole - produsele enumerate în Anexa I a Tratatului, cu excepția produselor obținute din pescuit și acvacultură prevăzute în Regulamentul (CE) nr. 104/2000 al Consiliului;
12. perioada de implementare a proiectului – exprimată în luni calendaristice și specificată în cererea de finanțare, precum și în contractul de finanțare semnat;
13. plan de afaceri - un instrument managerial de acțiune, elaborat in mod logic, ce presupune o gândire de perspectiva asupra dezvoltării unei afaceri prin prima digitalizării activităților și pornind de la obiectivele acesteia, include toate acele faze si resurse care sunt implicate in atingerea lor, într-un termen prestabilit;
14. rețele sociale - sunt aplicații bazate tehnologii IT care permit utilizatorilor să se conecteze prin crearea de profiluri cu informații personale pentru a distribui anumite interese și/sau activități, împărtăși idei, a invita alți utilizatori să acceseze profilul lor și să creeze comunități de oameni cu interese comune.
15. proiecte.pnrr.gov.ro - aplicația pentru depunerea proiectelor de investiții finanțate în cadrul Planului Național de Redresare și Reziliență. Platforma poate fi accesată la următorul link: https://proiecte.pnrr.gov.ro;
16. partener bancar – instituție de credit, persoană juridică română sau persoană juridică străină, care își desfășoară activitatea în România, conform Ordonanței de urgență a Guvernului nr. 99/2006 privind instituțiile de credit și adecvarea capitalului, aprobată cu modificări și completări prin Legea nr. 227/2007, cu modificările și completările ulterioare, care respectă cerințele minime de eligibilitate, definite în cuprinsul prezentei ordonanțe de urgență și este selectată de MIPE printr-o procedură transparentă, justă și echitabilă, cu respectarea prevederilor Legii nr. 98/2016 privind achizițiile publice, cu modificările și completările ulterioare, care participă activ, prin operațiuni financiare și tehnice la activitățile derulate de către autoritatea de management/coordonatorul de reformă și/sau investiții relevante pe parcursul procesului de implementare a proiectelor finanțate din fonduri europene ale beneficiarilor eligibili;
17. contul de tranzit – contul de disponibil fără dobândă deschis în evidențele partenerului bancar, având ca titular de cont MIPE, cu scopul exclusiv al încasării de la MIPE a sumelor de ajutor financiar nerambursabil destinat beneficiarilor și al plății către aceștia a sumelor autorizate în urma verificării și autorizării cheltuielilor conform contractelor de finanțare;
18. contul special distinct – contul de disponibil fără dobândă, deschis în evidențele partenerului bancar conform reglementărilor interne specifice ale acestuia, avându-l ca titular de cont pe beneficiarul finanțării, separat de alte conturi de disponibil ale acestuia și având ca scop exclusiv derularea încasărilor și plăților aferente unui anumit contract de finanțare, iar pentru deschiderea, utilizarea și închiderea căruia partenerul bancar va aplica comisioane mai mici sau egale față de comisioanele practicate de el în mod uzual pentru conturile curente de disponibil în lei nepurtătoare de dobândă.

# 2. INFORMAȚII OBIECTIV DE INVESTIȚII

## 2.1. Pilonul, componenta, obiectivul general

Pilonul III. Creștere inteligentă, sustenabilă și favorabilă incluziunii, inclusiv coeziune economică, locuri de muncă, productivitate, competitivitate, cercetare, dezvoltare și inovare, precum și o piață internă funcțională, cu întreprinderi mici și mijlocii (IMM-uri) puternice.

**Componenta C9. SUPORT PENTRU SECTORUL PRIVAT, CERCETARE, DEZVOLTARE ȘI INOVARE**

* **Investiția I3. Scheme de ajutor pentru sectorul privat**
* **Măsura 1. Schemă de minimis și schemă de ajutor de stat în contextul digitalizării IMM-urilor**

**Granturi pentru sprijinirea antreprenorilor în dezvoltarea tehnologiilor digitale avansate** cum ar fi: inteligența artificială, datele și cloud computingul, tehnologia blockchain, calculul de înaltă performanță și cuantică, internetul obiectelor, securitatea cibernetică.

Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență stabilește ca obiectiv obligatoriu ca cel puțin 20% din alocarea totală a planului să contribuie la tranziția digitală sau la provocările digitale. Strategia Națională privind Agenda Digitală pentru România (SNADNR) a contribuit la asigurarea coerenței și la consolidarea sinergiilor între acțiuni și investiții în diferite domenii ale economiei digitale. Cu toate acestea, efectele implementării SNADNR sunt minime.

Digitalizarea are un impact profund și generalizat asupra tuturor aspectelor societății și ale economiei: producția, distribuția, consumul, muncă și timpul liber. IMM-urile sunt supuse unei presiuni din ce în ce mai mari, în vederea adaptării în consecință a modelelor proprii de afaceri și a adoptării tehnologiilor digitale necesare, astfel încât clienții să le considere în continuare competitive și atractive. În acest context, Uniunea Europeană a Artizanatului și a Întreprinderilor Mici și Mijlocii (UEAPME) a definit digitalizarea drept cea mai mare provocare pentru majoritatea IMM-urilor europene[[2]](#footnote-2).

Digitalizarea are multiple beneficii. IMM-urile își pot crește competitivitatea prin raționalizarea și accelerarea proceselor din etapa de concepere până în etapa de livrare, pot să își extindă accesul pe piață și integrarea lanțului valoric prin intermediul platformelor digitale și pot să îmbunătățească relațiile cu clienții utilizând platformele de comunicare socială și serviciile digitale pentru clienți. În plus, digitalizarea poate permite IMM-urilor să inoveze, oferind noi produse sau servicii digitale sau lărgindu-și gama existentă de servicii cu servicii digitale suplimentare.

Digitalizarea duce la apariția unor noi modele de organizare a muncii în cadrul IMM-urilor. Adoptarea unor modalități de lucru inovatoare, care să implice într-o anumită măsură munca de la distanță și care să ofere o autonomie mai mare angajaților prin crearea unui echilibru mai bun între viața profesională și cea privată, poate răspunde nevoilor managerilor și angajaților, adesea obligați, în cazul întreprinderilor mai mici, să își asume numeroase roluri. Pe de altă parte, ea poate duce la noi forme de instabilitate și de alienare, care implică riscul subminării satisfacției angajaților și a mediilor de lucru din cadrul IMM-urilor.

De asemenea, există o serie de provocări asociate cu digitalizarea. Transformarea digitală a societății, intensificată de criza COVID-19, a extins peisajul amenințărilor și aduce noi provocări, care necesită răspunsuri adaptate și inovatoare. Numărul atacurilor cibernetice continuă să crească, atacurile din ce în ce mai sofisticate provenind dintr-o gamă largă de surse atât din interiorul, cât și din afara UE.

Prin urmare, întreprinderile ar trebui să conducă eforturile pentru o digitalizare sigură și vor împărtăși responsabilitatea în asigurarea unei transformări digitale securizate cibernetice.

O serie de sectoare critice precum transporturile, energia, sănătatea și finanțele au devenit tot mai dependente de tehnologiile digitale pentru a-și desfășura activitățile de bază. Digitalizarea oferă oportunități enorme și asigură soluții pentru multe dintre provocările cu care se confruntă Europa, nu în ultimul rând în timpul crizei provocate de pandemia de COVID-19, dar, în același timp, expune economia și societatea la amenințări cibernetice.

Atacurile cibernetice și criminalitatea informatică sunt tot mai numeroase și mai sofisticate în întreaga Europă. Se preconizează că această tendință va continua să crească în viitor, date fiind previziunile conform cărora 22,3 miliarde de dispozitive la nivel mondial vor fi conectate la internetul obiectelor până în 2024.

Un răspuns mai solid în materie de securitate cibernetică pentru a construi un spațiu cibernetic deschis și securizat poate spori încrederea mediului de afaceri în instrumentele și serviciile digitale.

În octombrie 2020, liderii UE au solicitat consolidarea capacității UE de a:

* se proteja împotriva amenințărilor cibernetice
* asigura un mediu de comunicare securizat, în special prin criptarea cuantică

În decembrie 2020, Comisia Europeană a propus o Directivă NIS revizuită (NIS2) care să înlocuiască directiva din 2016 [ce instituie obligații de securitate pentru operatorii de servicii esențiale (în sectoare critice precum energia, transporturile, sănătatea și finanțele) și pentru prestatorii de servicii digitale (piețele online, motoarele de căutare și serviciile de cloud)]. Noua propunere răspunde evoluției peisajului amenințărilor și ține seama de transformarea digitală, care a fost accelerată de criza provocată de pandemia de COVID-19.

Toate investițiile finanțate prin prezentul apel vor fi conforme cu criteriile de selecție ale următoarele câmpuri de intervenție prezentate în anexa VII la Regulamentul (UE) 2021/241: 021c (130 de milioane EUR), 021d (alocare de 20 de milioane EUR), astfel:

|  |  |  |  |
| --- | --- | --- | --- |
|  | Domeniul de intervenție / tipul de intervenție | Coeficientul pentru tranziția digitală | Alocare financiară |
| 021c | Capacități de calcul de înaltă performanță și de informatică cuantică/capacități de comunicare cuantică (inclusiv criptare cuantică); | 100% | 130 mil. EUR |
|
| Proiectarea, producția și integrarea sistemelor în domeniul microelectronicii;  |
| Următoarea generație de capacități de date, cloud și edge (infrastructuri, platforme și servicii); |
| Realitatea virtuală și augmentată |
| Tehnologia profundă și alte tehnologii avansate digitale |
| Investiții în securizarea lanțului digital de aprovizionare |
| 021d | Securitatea cibernetică: dezvoltarea și implementarea de tehnologii, măsuri și structuri de sprijin în materie de securitate cibernetică pentru utilizatorii din sectorul public și privat. | 100% | 20 mil. EUR |

Nota: se va descrie în cadrul Cererii de finanțare încadrarea fiecărui tip de activitate în domeniul de intervenție / tipul de intervenție.

## 2.2. Obiectivul componentei C9. SUPORT PENTRU SECTORUL PRIVAT, CERCETARE, DEZVOLTARE ȘI INOVARE - reprezintă crearea unui mediu sustenabil, predictiv și simplificat pentru derularea activității mediului de afaceri, creșterea accesului la finanțare, prin dezvoltarea de instrumente adaptate nevoilor întreprinderilor, cu accent inclusiv pe contribuția la schimbările climatice și tranziția digitală, creșterea capacității de inovare a sistemului CDI pentru crearea de sinergii cercetare–mediu de afaceri, precum și dezvoltarea premiselor necesare pentru reformarea sustenabilă a companiilor de stat.

## Obiectivul investiției I3. Scheme de ajutor pentru sectorul privat - este de a sprijini digitalizarea întreprinderilor, ceea ce ar putea contribui ulterior la creșterea competitivității, favorizând inovarea acestor întreprinderi și facilitând noi formule de lucru. Această subcomponentă va sprijini antreprenorii în dezvoltarea tehnologiilor digitale avansate (cum ar fi inteligența artificială, datele și cloud computingul, tehnologia blockchain, calculul de înaltă performanță și cuantică, internetul obiectelor, securitatea cibernetică).

Totodată, prezentul apel de proiecte va contribui la îndeplinirea principiilor privind pilonul social european, inclusiv facilități pentru persoane cu dizabilități, respectiv:

• Educație, formare profesională și învățare pe tot parcursul vieții;

• Egalitatea de gen;

• Egalitatea de șanse;

• Locuri de muncă sigure și adaptabile;

• Informații despre condițiile de angajare și protecția în caz de concediere;

• Un mediu de lucru sănătos, sigur și adaptat și protecția datelor;

• Incluziunea persoanelor cu dizabilități.

La semnarea contractelor beneficiarii vor semna o declarație prin care aderă la un set de principii ale Pilonului european al drepturilor sociale. În perioada de implementare a proiectului și în perioada de sustenabilitate, se va monitoriza modul în care principiile sunt respectate. Prezentul apel de proiecte (privind dezvoltarea de tehnologii digitale avansate) contribuie la atingerea valorii indicatorului din Anexa la CID, respectiv **108 contracte de finanțare semnate cu întreprinderile**, care permit dezvoltarea de tehnologii digitale avansate, din valoarea totală a indicatorului de 5492 întreprinderi.

## Activitățile sprijinite în cadrul investiției/operațiunii

Prin intermediul acestei operațiuni vor fi sprijinite:

a) Investiții în active corporale și necorporale în cadrul unei investiții inițiale care să sprijine întreprinderile în dezvoltarea tehnologiilor digitale avansate cum ar fi inteligența artificială, datele și cloud computing-ul, tehnologia blockchain, calculul de înaltă performanță și cuantică, internetul obiectelor, securitatea cibernetică precum:

● achiziții de active corporale și necorporale (hardware pentru calculul de înaltă performanță și cuantică, echipamente pentru automatizări și robotică destinate fluxurilor tehnologice integrate cu soluții digitale, dezvoltarea și/sau adaptarea aplicațiilor software, inclusiv soluțiile de automatizare software de tip RPA, respectiv Robotic Process Automation);

● achiziții de tehnologii blockchain (ce favorizează în principal industria de producție și lanțul de aprovizionare prin automatizare, planificarea resurselor întreprinderii, schimb eficient de date, IoT (internetul obiectelor), IIoT (internetul industrial al obiectelor), Big Data, Cloud computing și inteligență artificială);

● achiziții de active corporale și necorporale pentru securitatea cibernetică;

● achiziții de sisteme de inteligență artificială, machine learning, augmented reality, virtual reality;

● achiziția de date și cloud computing (cu condiția ca aceste achiziții să poate fi încadrate la imobilizări necorporale);

b) Investiții în cercetare industrială și dezvoltare experimentală privind dezvoltarea tehnologiilor digitale avansate.

## Indicatorii apelului de proiecte

 Indicatorii se împart în două categorii:

* Indicatori prestabiliți (de realizare și de rezultat), reprezentați de indicatorii de program (care sunt asociați PNRR).
* Indicatori suplimentari, care sunt indicatori specifici ai proiectului.

Atât indicatorii prestabiliți, cât și indicatorii suplimentari sunt de două tipuri:

* indicatori de realizare, referitori la activitățile care sunt finanțate și a căror valoare țintă se măsoară la sfârșitul perioadei de implementare,
* indicatori de rezultat, care reprezintă rezultatele directe/avantajele pe care le obțin beneficiarii și a căror valoare se măsoară la sfârșitul perioadei de durabilitate, conform contractului de finanțare.

**Indicatori prestabiliți de realizare**

|  |  |  |  |
| --- | --- | --- | --- |
| Indicator | Unitate de măsură | Valoarea țintă | Regiunea de implementare |
| **Număr de beneficiari care sunt** sprijiniți să dezvolte **tehnologii digitale avansate**, din care: | Întreprindere(micro, mică, mijlocie) |  |  |
| 1. capacități de calcul de înaltă performanță și de informatică cuantică/capacități de comunicare cuantică (inclusiv criptare cuantică)
 |  |  |  |
| 1. proiectarea, producția și integrarea sistemelor în domeniul microelectronicii
 |  |  |  |
| 1. următoarea generație de capacități de date, cloud și edge (infrastructuri, platforme și servicii)
 |  |  |  |
| 1. realitatea virtuală și augmentată, tehnologia profundă și alte tehnologii avansate digitale
 |  |  |  |
| 1. investiții în securizarea lanțului digital de aprovizionare
 |  |  |  |
| 1. dezvoltarea și implementarea de tehnologii, măsuri și structuri de sprijin în materie de securitate cibernetică
 |  |  |  |
| **Număr de beneficiari care** dezvoltă și implementează tehnologii, măsuri și structuri de sprijin în materie de securitate cibernetică. |  |  |  |
| **Indicatori suplimentari de realizare** |  |  |  |
| **Numărul de produse/ procese inovative dezvoltate în cadrul proiectului:*****(****se vor avea în vedere și prevederile Manualului Oslo privind definirea produselor și proceselor inovative. Link:* [*https://www.oecd-ilibrary.org/science-and-technology/oslo*](https://www.oecd-ilibrary.org/science-and-technology/oslo) *manual\_9789264013100-en).* |  |  |  |
| 1. Numărul de produse inovative dezvoltate în cadrul proiectului.
 |  |  |  |
| 1. Numărul de procese inovative dezvoltate în cadrul proiectului.
 |  |  |  |
| Adoptarea / implementarea unui sistem funcțional de management integrat pentru îmbunătățirea continuă a întreprinderii în primii 5 ani de durabilitate (lider). |  |  |  |
| **Indicatori suplimentari de rezultate:**  |  |  |  |
| 1. Productivitatea muncii în

anul 5 de durabilitate (lider) |  |  |  |
| 1. Cifra de afaceri obținută

din comercializarea tehnologiilor noi dezvoltate sau îmbunătățite, în anul 5 de durabilitate (partener). |  |  |  |

**ATENȚIE!**

În situația în care proiectul nu realizează integral indicatorii asumați prin contract, finanțarea nerambursabilă acordată va fi redusă proporțional, cu excepția cazurilor temeinic justificate.

* Pentru indicatorul **Sistem** **funcțional de management integrat pentru îmbunătățirea continuă a întreprinderii** în primii 5 ani de durabilitate, modul de îndeplinire al acestuia va fi certificat de un auditor independent.
* În cazul indicatorului **Cifra de afaceri obținută din comercializarea tehnologiilor noi dezvoltate sau îmbunătățite**, acesta se va calcula în anul 5 de durabilitatea și trebuie să fie cel puțin egală cu valoarea sprijinului pentru activitatea de cercetare – dezvoltare.

## Finanțarea acordată în cadrul prezentului apel de proiecte

(1) Valoarea totală alocată care va fi acordat în cadrul prezentului apel este de ***150 milioane euro din cadrul PNRR***, împărțită pe următoarele domenii de activitate considerate prioritare la nivel național:

1. industrie alimentară, industrie prelucrătoare, construcții: ***75 milioane euro***.
2. industrie auto, transport și distribuție, servicii adresate populației, turism și alte activități/domenii eligibile: ***75 milioane euro***.

(2) Valoarea finanțării în euro se calculează în lei la cursul de schimb InforEuro valabil la data semnării contractului de finanțare.

# INFORMAȚII DESPRE APELUL DE PROIECTE

##

## Tipul apelului de proiecte

Apelul lansat este de **tip competitiv**, cu termen limită de depunere a cererilor de finanțare. Proiectele pot fi depuse doar în perioada menționată în cadrul subsecțiunii 3.2.

## Perioada în care pot fi depuse cererile de finanțare:

##

**Calendar orientativ:**

* 03.05.2023 -13.05.2023 – publicare ghid în consultare publică (etapa 2)
* 24.05.2023 – publicare ghid final
* 03.07.2023 –15.09.2023 – depunere proiecte
* 18.09.2023 –15.01.2024 – evaluare proiecte
* 16.01.2024 –15.03.2024 – încheiere contracte

***Ținta 263:*** *Investiția 3.1 Scheme de ajutor pentru sectorul privat – Schemă de ajutor pentru digitalizarea IMM-urilor*

***Descrierea țintei:*** *Numărul de contracte de finanțare semnate cu întreprinderile, care permit adoptarea de tehnologii/soluții digitale precum inteligența artificială, datele, tehnologia de cloud, platformele, tehnologia blockchain și transformarea digitală a proceselor de lucru ale întreprinderilor (de ex. utilizarea tehnologiilor digitale pentru automatizarea proceselor de lucru, utilizarea datelor pentru managementul dinamic al activelor și un leadership predictiv/prescriptiv, utilizarea/dezvoltarea platformelor locale pentru vânzarea de produse/servicii, dezvoltarea de noi servicii digitale) în conformitate cu cerințele specificate la jalonul 262. La sfârșitul proiectului de investiții, se trimite un raport tehnic întocmit de un auditor independent, care atestă conformitatea cu Orientările tehnice DNSH (2021/C58/01).*

***Indicator cantitativ al țintei:*** *5492- Număr de contracte de finanțare semnate pe dezvoltarea de tehnologii digitale și pe adoptare de tehnologii.* ***Prezentul ghid se aplică exclusiv componentei de dezvoltare de tehnologii digitale avansate prin schema de ajutor de stat (minim 108 contracte de finanțare semnate).***

## Modalitatea de depunere a proiectelor

Apelul de proiecte este unul competitiv, cu depunere la termen până la data închiderii apelului.

Solicitările de finanțare și documentele anexate vor fi transmise on-line prin utilizarea platformei pentru depunerea proiectelor de investiții finanțate în cadrul Planului Național de Redresare și Reziliență. Platforma poate fi accesată la următorul link: <https://proiecte.pnrr.gov.ro> .

Manualul ce conține informațiile necesare, cu privire la modalitatea de completare și transmitere a cererii de finanțare și a documentelor anexă, se regăsesc în *Instrucțiunile de utilizare privind Sistemul informatic integrat de management pentru PNRR - Înscrierea beneficiarilor în vederea depunerii de proiecte în cadrul apelurilor*, Anexă la prezentul ghid.

Cererile de finanțare transmise în afara perioadei menționate la secțiunea de mai sus, nu vor fi luate în considerare. Data depunerii Cererii de finanțare este considerată data transmiterii cererii prin sistemul electronic.

Cererile de finanțare se vor depune de către reprezentantul legal al solicitantului sau de către o persoană împuternicită de către acesta obligatoriu printr-o împuternicire, conform modelului anexat la prezentul ghid, semnată electronic de către reprezentantul legal și împuternicit, sau printr-o împuternicire în formă autentică, notarială și vor fi depuse prin sistemul informatic împreună cu toate documentele care le însoțesc, în format *.pdf*.

Toate documentele se vor transmite sub semnătură electronică extinsă, certificată în conformitate cu prevederile legale în vigoare, a reprezentantului legal al solicitantului de finanțare sau, după caz, al liderului de parteneriat sau a persoanei împuternicite de către acesta.

Conform prevederilor Regulamentului (UE) 2016/679 al Parlamentului European și al Consiliului din 27 aprilie 2016 (GDPR) privind protecția persoanelor fizice în ceea ce privește prelucrarea datelor cu caracter personal și libera circulație a acestor date și de abrogare a Directivei 95/46/CE, datele personale ale reprezentanților beneficiarilor vor fi prelucrate în procesul de încărcare a informațiilor în platforma informatică <https://proiecte.pnrr.gov.ro>.

Depunerea cererii de finanțare reprezintă un angajament ferm privind acordul solicitantului în nume propriu, și/sau pentru interpuși cu privire la prelucrarea datelor cu caracter personal prelucrate în evaluarea proiectului.

## Alocarea financiară a apelului de proiecte

Valoarea totală alocată pentru ajutorul de stat care va fi acordat în cadrul prezentei scheme, pe întreaga durată de aplicare a acesteia, este de **150 milioane euro***\**, echivalent în lei, după cum urmează:

* 021c (alocare de 130 de milioane EUR) – Dezvoltare tehnologii avansate.
* 021d (alocare de 20 de milioane EUR) - Securitatea cibernetică.

Cursul valutar utilizat este cursul Inforeuro aferent lunii aprilie **2023:** **1 euro = 4.9483 lei.**

Valoare Asistenței Financiare Nerambursabilă pentru întreg proiectul de dezvoltare tehnologii digitale avansate acordată (**nu mai mult de 5 ori Cifra de Afaceri pe anul 2022 a liderului de proiect**).

Plafonul maxim al finanțării nerambursabile se va determina în funcție de categoria în care se încadrează liderul de proiect, astfel:

* Microîntreprinderi – maxim 500.000 euro;
* Întreprinderi mici – maxim 1.500.000 euro;
* Întreprinderi mijlocii –maxim 3.000.000 euro.

*\*Valoarea de 150 milioane euro poate fi suplimentată pentru atingerea țintei jalonului 263, conform art. 24 alin. 1 din Ordonanță de Urgență nr. 124 din 13 decembrie 2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență.*

## Valoarea maximă eligibilă a unui proiect

(1) Valoarea maximă eligibilă a ajutorului de stat acordat în cadrul unui proiect este de 3.000.000 euro/proiect.

(2) Valoarea minimă eligibilă care poate fi solicitată în cadrul proiectului este de 500.000 euro, calculată la cursul euro stabilit în cuprinsul ghidului.

(3) În conformitate cu prevederile [H.G. nr. 311/2022](https://legislatie.just.ro/Public/DetaliiDocumentAfis/252399) privind intensitatea maximă a ajutorului de stat regional în perioada 2022-2027 pentru investiții inițiale, COMUNICAREA COMISIEI Cadrul pentru ajutoarele de stat pentru cercetare, dezvoltare și inovare (19.10.2022 C(2022) 7388) și a Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea [articolelor 107](https://legislatie.just.ro/Public/DetaliiDocumentAfis/144990) și 108 din tratat, precum și al Deciziei (C) 2021/9750 final din 20/12/2021, intensitatea acordată este:

|  |
| --- |
| **AJUTOR REGIONAL** |
| **AJUTOR REGIONAL** | Codul NUTS | Denumirea regiunii NUTS | ÎNTREPRINDERI MIJLOCII | MICRO/ ÎNTREPRINDERI MICI |
|  |
| RO11 | Nord-Vest |  |  |  |
| RO111 | Bihor | 50% | 60% |  |
| RO112 | Bistrița-Năsăud | 60% | 70% |  |
| RO113 | Cluj | 50% | 60% |  |
| RO114 | Maramureș | 60% | 70% |  |
| RO115 | Satu Mare | 60% | 70% |  |
| RO116 | Sălaj | 60% | 70% |  |
| RO12 | Centru |  |  |  |
| RO121 | Alba | 60% | 70% |  |
| RO122 | Brașov | 50% | 60% |  |
| RO123 | Covasna | 50% | 60% |  |
| RO124 | Harghita | 50% | 60% |  |
| RO125 | Mureș | 60% | 70% |  |
| RO126 | Sibiu | 50% | 60% |  |
| RO12 | Nord-Est |  |  |  |
| RO211 | Bacău | 70% | 75% |  |
| RO212 | Botoșani | 70% | 75% |  |
| RO213 | Iași | 60% | 70% |  |
| RO214 | Neamț | 70% | 75% |  |
| RO215 | Suceava | 70% | 75% |  |
| RO216 | Vaslui | 70% | 75% |  |
| RO22 | Sud-Est |  |  |  |
| RO221 | Brăila | 70% | 75% |  |
| RO222 | Buzău | 70% | 75% |  |
| RO223 | Constanța | 60% | 70% |  |
| RO224 | Galați | 70% | 75% |  |
| RO225 | Vrancea | 70% | 75% |  |
| RO226 | Tulcea | 70% | 75% |  |
| RO31 | Sud-Muntenia |  |  |  |
| RO311 | Argeș | 60% | 70% |  |
| RO312 | Călărași | 70% | 75% |  |
| RO313 | Dâmbovița | 60% | 70% |  |
| RO314 | Giurgiu | 60% | 70% |  |
| RO315 | Ialomița | 70% | 75% |  |
| RO316 | Prahova | 70% | 75% |  |
| RO317 | Teleorman | 70% | 75% |  |
| RO41 | Sud-Vest Oltenia |  |  |  |
| RO411 | Dolj | 70% | 75% |  |
| RO412 | Gorj | 70% | 75% |  |
| RO413 | Mehedinți | 70% | 75% |  |
| RO414 | Olt | 70% | 75% |  |
| RO415 | Vâlcea | 70% | 75% |  |
| RO42 | Vest |  |  |  |
| RO421 | Arad | 40% | 50% |  |
| RO422 | Caraș-Severin | 50% | 60% |  |
| RO423 | Hunedoara | 50% | 60% |  |
| RO424 | Timiș | 40% | 50% |  |
| Codul NUTS | Denumirea regiunii NUTS | ÎNTREPRINDERI MIJLOCII | MICRO / ÎNTREPRINDERI MICI |  |
|  |
| RO322 | Ilfov (parțial) |  |  |  |
| Numai următoarele părți din regiunea NUTS 3 sunt eligibile ca zone "c" care nu sunt predefinite: Ciorogârla, Domnești, Clinceni, Cornetu, Bragadiru, Dărăști-Ilfov, Jilava, 1 Decembrie, Copăceni, Vidra, Berceni. | 45% | 55% |  |
| Numai următoarele părți din regiunea NUTS 3 sunt eligibile ca zone "c" care nu sunt predefinite: Periș, Ciolpani, Snagov, Gruiu, Nuci, Grădiștea, Petrăchioaia, Dascălu, Moara Vlăsiei, Balotești, Corbeanca, Buftea, Chitila, Glina, Cernica, Dobroești, Pantelimon. | 55% | 65% |  |
| **Ajutor proiecte de cercetare și dezvoltare** |  |
| **Ajutoare C&D** | Ajutoare pentru | ÎNTREPRINDERI MIJLOCII | MICROÎNTREPRINDERI/ ÎNTREPRINDERI MICI |  |
| proiecte de C&D |  |
| **Cercetare industrială** | 60% | 70% |  |
| cu condiția unei colaborări efective între întreprinderi (pentru întreprinderile mari, colaborare transfrontalieră sau cu cel puțin o IMM) sau între o întreprindere și o organizație de cercetare sau | 75% | 80% |  |
| - cu condiția difuzării pe scară largă a rezultatelor sau |  |
| cu condiția ca proiectul de C&D să fie realizat în regiuni asistate care îndeplinesc condițiile prevăzute la articolul 107 alineatul (3) litera (c) din tratat sau | 65% | 75% |  |
| - cu condiția ca proiectul de C&D să fie realizat în regiuni asistate care îndeplinesc condițiile prevăzute la articolul 107 alineatul (3) litera (a) din tratat | sau | sau |  |
|  | 75% | 80% |  |
| **Dezvoltare experimentală** | 35% | 45% |  |
| cu condiția unei colaborări efective între întreprinderi (pentru întreprinderile mari, colaborare transfrontalieră sau cu cel puțin o IMM) sau între o întreprindere și o organizație de cercetare sau | 50% | 60% |  |
| - cu condiția difuzării pe scară largă a rezultatelor sau |  |
| cu condiția ca proiectul de C&D să fie realizat în regiuni asistate care îndeplinesc condițiile prevăzute la articolul 107 alineatul (3) litera (c) din tratat sau | 40% | 50% |  |
| - cu condiția ca proiectul de C&D să fie realizat în regiuni asistate care îndeplinesc condițiile prevăzute la articolul 107 alineatul (3) litera (a) din tratat | sau | sau |  |
|  | 50% | 60% |  |

Notă: Beneficiarul ajutorului regional trebuie să asigure o contribuție financiară de cel puțin 25% din costurile eligibile, fie prin resurse proprii, fie prin finanțare externă, sub o formă care să nu facă obiectul niciunui alt ajutor public.

Diferența de la valoarea finanțată până la valoarea totală a proiectului este contribuția beneficiarului. Acesta trebuie să aducă o contribuție financiară, fie din resurse proprii, fie din finanțare externă (de exemplu, dar fără a se limita la, credit bancar), sub o formă care este liberă de orice sprijin din partea statului. Solicitantul beneficiază de intensitatea de finanțare aferentă regiunii de implementare a proiectului. În afara valorii eligibile a proiectului, orice altă cheltuială constituie cheltuială neeligibilă și va fi suportată de beneficiar.

## Solicitanții de finanțare eligibili în cadrul apelului de proiecte

###  Solicitanți eligibili:

Formele asociative (parteneriatele\*) formate din:

**1) Lider (IMM cu activitate non-IT):**

Întreprinderi înființate în baza Legii nr. 31/1990 republicată privind societățile, Legii nr. 1/2005 republicată privind organizarea și funcționarea cooperației, respectiv OUG nr. 6/2011 actualizată pentru stimularea înființării și dezvoltării microîntreprinderilor de către întreprinzătorii debutanți în afaceri, aprobată cu modificări prin Legea nr. 301/2011, cu modificările și completările ulterioare și au sediul social în România.

**2) Partener (IMM cu activitate IT):**

IMM care îndeplinește cumulativ următoarele condiții:

1. înființat în baza Legii nr. 31/1990 republicată privind societățile, Legii nr. 1/2005 republicată privind organizarea și funcționarea cooperației, respectiv OUG nr. 6/2011 actualizată pentru stimularea înființării și dezvoltării microîntreprinderilor de către întreprinzătorii debutanți în afaceri, aprobată cu modificări prin Legea nr. 301/2011, cu modificările și completările ulterioare și au sediul social în România.
2. activează în cel puțin unul dintre următoarele sectoare (coduri CAEN):
	1. 5829 – Activități de editare a altor produse software;
	2. 6201 – Activități de realizare a software-ului la comandă (software orientat client);
	3. 6202 – Activități de consultanță în tehnologia informației;
	4. 6203 – Activități de management (gestiune și exploatare) a mijloacelor de calcul;
	5. 6209 – Alte activități de servicii privind tehnologia informației;
	6. 6311 – Prelucrarea datelor, administrarea paginilor web și activități conexe
	7. 6312 – Activități ale portalurilor web;
	8. 6399 – Alte activități de servicii informaționale n.c.a.;
	9. 7211 - Cercetare-dezvoltare în biotehnologie;
	10. 7219 - Cercetare-dezvoltare în alte științe naturale și inginerie.

*Notă: Selecția partenerului IMM cu activitate în domeniul IT se va realiza cu respectarea regimului incompatibilităților, al conflictului de interese și al următoarelor principii: transparență, nediscriminare, tratament egal, eficiența utilizării fondurilor.*

### 3.6.2. Condiții de eligibilitate

1. Liderul de proiect nu trebuie să desfășoare activități în domeniile prevăzute la art.3.6., alin 2), lit. b).
2. Liderul și partenerul, prin reprezentanții legali, vor prezenta o declarație pe propria răspundere din care să rezulte îndeplinirea cumulativă a criteriilor de eligibilitate *Modelul declarației unice* pe proprie răspundere este prevăzut în anexa aferentă la prezentul ghid;
3. Nu este posibilă retragerea/înlocuirea liderului/partenerului.
4. În cadrul Cererii de finanțare vor trebui să se evidențieze distinct activitățile și modul de împărțire a echipamentelor achiziționate prin proiect.
5. Codul CAEN aferent proiectului de investiții trebuie să fie autorizat la 31.12.2022 pe firmă și la data depunerii Cererii de finanțare pentru locația de implementare a proiectului (sediu social sau punct de lucru al liderului de proiect); pe parcursul implementării proiectului, locația de implementare se poate modifica în cadrul aceleiași regiuni de dezvoltare (având în vedere caracterul ajutorului regional); liderul de proiect trebuie să fi desfășurat activitate aferentă codului CAEN pentru care depune proiectul în anul 2022.
6. Pot beneficia de ajutor de stat întreprinderile care îndeplinesc cumulativ următoarele criterii de eligibilitate:
7. au calitatea de IMM-uri (sunt înregistrate potrivit Legii nr. 31/1990 privind societățile, republicată, cu modificările și completările ulterioare), Societăți cooperative (înființate în baza Legii nr. 1/2005 republicată, cu modificările și completările ulterioare) sau formele asociative (parteneriate, consorții) formate din categoriile de beneficiari eligibili.
8. sunt înființate cel târziu la data de 31.12.2021;
9. nu au avut activitatea întreruptă/suspendată în anul 2022;
10. nu au obligații de plată nete neachitate în termen, către bugetul de stat și respectiv bugetul local în ultimul an calendaristic și nu are fapte înscrise în cazierul fiscal.
11. au înregistrat profit din exploatare (>0 lei) în anul fiscal 2022;
12. se angajează să suporte din resurse proprii cofinanțarea prevăzută în condițiile prezentului apel de finanțare;
13. nu desfășoară activități cu produse care au caracter erotic sau obscen, activități din domeniul jocurilor de noroc, precum și cele care contravin ordinii publice și/sau prevederilor legale în vigoare;
14. nu dețin pagini web care conțin acte sau materiale cu caracter obscen, definite conform Legii 196/2003, republicată cu modificările și completările ulterioare;
15. nu intră în categoria de "întreprinderi aflate în dificultate", în anul 2022 așa cum acestea sunt definite în cuprinsul prezentei scheme de ajutor;
16. nu se află în stare de insolvență, faliment, reorganizare judiciară, dizolvare, lichidare sau suspendare temporară a activității sau nu se află în situații similare în urma unei proceduri de aceeași natură prevăzute de legislația sau de reglementările naționale;
17. nu fac obiectul unui ordin de recuperare, în urma unei decizii privind declararea unui ajutor de stat ca fiind ilegal și/sau incompatibil cu piața comună, sau, în cazul în care solicitantul a făcut obiectul unei astfel de decizii, aceasta trebuie să fi fost deja executată și ajutorul integral recuperat, inclusiv dobânda de recuperare aferentă.
18. nu au legătură cu industria de tutun (producție, distribuție, prelucrare și comerț);
19. nu prevăd clonarea în scopuri reproductive; nu desfășoară activități destinate modificării patrimoniului genetic al ființei umane care ar putea face astfel de schimbări ereditare, activități de creare a embrionilor umani exclusiv în scopul cercetării sau în scopul obținerii de celule stem, inclusiv de către mijloace de transfer nuclear de celule somatice;
20. nu desfășoară activități de jocuri de noroc (producție, construcție, distribuție, prelucrare, comerț sau software conex);
21. nu desfășoară comerț sexual;
22. nu implică animale vii în scopuri experimentale și științifice în măsura în care respectarea „Convenției Consiliului Europei pentru protecția animalelor vertebrate utilizat în scopuri experimentale și în alte scopuri științifice ”nu poate fi garantată;
23. nu desfășoară activități de dezvoltare imobiliară, financiare, cum ar fi achiziționarea sau tranzacționarea cu instrumente financiare.
24. nu desfășoare activități legate de exploatare/extracție, prelucrare, distribuție, depozitare sau arderea combustibililor fosili solizi și a petrolului, precum și investiții legate de extracția gazelor.
25. solicită ajutor de stat a cărui valoare se încadrează în limitele prevăzute în schema de ajutor.
26. la data semnării contractului de finanțare atât liderul cât și partenerul nu au obligații de plată nete neachitate în termen către bugetul de stat și respectiv bugetul local în ultimul an calendaristic și nu are fapte înscrise în cazierul fiscal.
27. se angajează ca la finalul implementării proiectului liderul de proiect să atingă: *pentru microîntreprinderi –minim 7 DESI/pentru întreprinderi mici - minim 8 DESI/pentru întreprinderi mijlocii – minim 9 DESI*, dintre criteriile de intensitate digitală, conform Indicelui economiei și societății digitale (DESI), respectiv:

i. întreprinderi în care mai mult de 50% dintre persoanele angajate au folosit computere cu acces la internet în scopuri de afaceri;

ii. utilizarea unui pachet software ERP pentru a partaja informații între diferite zone funcționale comerciale;

iii. viteza maximă de download contractată a celei mai rapide conexiuni de internet la linie fixă este de cel puțin 30 Mb/s;

iv. întreprinderi în care vânzările on-line au reprezentat mai mult de 1% din cifra de afaceri totală și vânzările web către consumatori privați (B2C) mai mult de 10% din vânzările web;

v. utilizarea IoT;

vi. utilizarea de rețele sociale (întreprinderile care folosesc rețelele sunt considerate cele care au un profil de utilizator, un cont sau o licență de utilizator în funcție de cerințele și tipul de social media; întreprinderile care plătesc exclusiv pentru postarea de reclame (anunțuri banner) fie direct către proprietarul rețelei sociale (de exemplu, Facebook, Twitter etc.), fie indirect prin intermediul întreprinderilor care oferă servicii online pentru postarea automată a mesajelor publicitare pe rețelele sociale (de exemplu, SoKule etc.) sunt excluse pentru acest criteriu);

vii. utilizarea CRM;

viii. cumpărarea de servicii cloud computing sofisticate sau intermediare (este un model care permite oricând, convenabil și/sau la cerere acces prin rețea la un grup partajat de resurse de calcul configurabile - de ex. rețele, servere, stocare, aplicații și servicii - care pot fi rapid furnizate și lansate cu un efort minim de management sau cu o interacțiune minimă de la un furnizor de servicii. Există trei modele de servicii de servicii de cloud computing: Software ca serviciu (SaaS), Platformă ca serviciu (PaaS) și Infrastructură ca un serviciu (IaaS));

ix. utilizarea tehnologiei de AI;

x. cumpărarea de servicii de cloud computing utilizate pe internet;

xi. vânzări prin comerț electronic de cel puțin 1% din total vânzări (în vânzările de bunuri sau servicii prin comerț electronic, comanda este plasată prin site- uri web, aplicații sau mesaje de tip EDI prin metode special concepute pentru a primi comenzi. Plata se poate face online sau offline. Comerțul electronic nu include comenzile scrise prin e-mail);

xii. utilizarea a două sau mai multe rețele sociale.

## Specificul proiectelor ce pot fi depuse în cadrul apelului de proiecte

Prezentul ghid se adresează proiectelor ce prevăd activități care au ca scop dezvoltarea și implementarea de tehnologii digitale avansate, respectiv:

• Investiții în active corporale și necorporale în cadrul unei investiții inițiale;

• Investiții în cercetare industrială și dezvoltare experimentală;

 și respectă condițiile de eligibilitate din prezentul ghid.

# AJUTORUL DE STAT

Activitățile propuse în cadrul proiectelor intră sub incidența ajutoarelor de stat, astfel:

1. **Ajutoarele regionale pentru investiții (Art.14, REGULAMENTUL (UE) NR. 651/2014)** (***minim 75% din valoarea eligibilă a proiectului)***

Măsurile de ajutor regional pentru investiții sunt compatibile cu piața internă în sensul articolului 107 alineatul (3) din tratat și sunt exceptate de la obligația de notificare prevăzută la articolul 108 alineatul (3) din tratat. Ajutoarele trebuie să fie acordate în zone asistate.

În zonele asistate care îndeplinesc condițiile prevăzute la articolul 107 alineatul (3) litera (a) din tratat, ajutoarele pot fi acordate pentru o investiție inițială indiferent de dimensiunea beneficiarului. În zonele asistate care îndeplinesc condițiile prevăzute la articolul 107 alineatul (3) litera (c) din tratat, ajutoarele pot fi acordate IMM-urilor pentru orice formă de investiție inițială.

**Costurile eligibile sunt următoarele:**

* **costurile investițiilor în active corporale;**
* **costurile investițiilor în active necorporale.**
1. **Ajutoarele pentru proiecte de cercetare și dezvoltare (Art.25, REGULAMENTUL (UE) NR. 651/2014) (maxim 25% *din valoarea eligibilă a proiectului)***

Partea din proiectul de cercetare și dezvoltare care beneficiază de ajutor trebuie să se încadreze complet într-una sau în mai multe dintre categoriile următoare:

* **cercetare industrială;**
* **dezvoltare experimentală;**

Costurile eligibile ale proiectelor de cercetare și dezvoltare sunt alocate unei categorii specifice de cercetare și dezvoltare și sunt următoarele:

(a) costurile cu personalul: cercetători, tehnicieni și alți membri ai personalului auxiliar, în măsura în care aceștia sunt angajați în proiect;

(b) costurile instrumentelor și ale echipamentelor, în măsura în care acestea sunt utilizate în cadrul proiectului și pe durata acestei utilizări.

(c) costurile aferente cercetării contractuale, cunoștințelor și brevetelor cumpărate sau obținute cu licență din surse externe, în condiții de concurență deplină, precum și costurile aferente serviciilor de consultanță și serviciilor echivalente folosite exclusiv pentru proiect;

|  |  |  |  |
| --- | --- | --- | --- |
|  | Ajutoarele pentru proiecte de cercetare și dezvoltare – dacă partea din proiect care beneficiază de ajutor se încadrează în cercetare industrială sau dezvoltare experimentală | Microîntreprinderi și întreprinderi mici | Întreprinderi mijlocii |
| Dezvoltare experimentală |
| 45% | 35% |
| 60% \* | 50% \* |
| Cercetare industrială |
| 70% | 60% |
| 80% \* | 75% \* |

*\* dacă rezultatele proiectului sunt difuzate pe scară largă prin conferințe, prin publicări, prin registre cu acces liber sau prin intermediul unor programe informatice gratuite sau open source.*

Intensitatea ajutorului pentru fiecare beneficiar nu trebuie să depășească:

(a) 50 % din costurile eligibile pentru cercetarea industrială;

(b) 25 % din costurile eligibile pentru dezvoltarea experimentală;

(c) 50 % din costurile eligibile pentru studiile de fezabilitate.

Intensitățile ajutorului pentru cercetarea industrială și dezvoltarea experimentală pot fi majorate până la o intensitate maximă a ajutorului de 80 % din costurile eligibile, după cum urmează:

(a) cu 10 puncte procentuale pentru întreprinderile mijlocii și cu 20 de puncte procentuale pentru întreprinderile mici;

(b) cu 15 puncte procentuale dacă este îndeplinită una dintre următoarele condiții:

Activități previzionate:

1. Domeniul ajutoarelor pentru cercetare, dezvoltare și inovare – **maxim 25% din valoarea eligibilă a proiectului** (responsabil activitate partener):
2. Realizarea analizei de business la nivelul liderului de proiect și analiza vulnerabilităților privind securitatea cibernetică în cadrul organizației. Aceasta etapă trebuie să includă și realizarea documentației care stă la baza proiectării, dezvoltării și implementării sistemului de digitalizare și automatizare propus pentru lider, inclusiv întocmire caiete de sarcini/ specificații tehnice pentru soluțiile de automatizări/ cloud / securitate cibernetică propuse.
3. Dezvoltarea propriu zisă a aplicațiilor IT identificate în urma elaborării analizei de business.
4. Instruire personal (Lider) privind utilizarea tehnologiilor digitale implementate.
5. Domeniul ajutorului regional – **minim 75% din valoarea eligibilă a proiectului** (responsabil de activitate Lider și partener):
6. Achiziții de active corporale și necorporale conform planului / analizei de business realizată la pasul A.1.
7. Implementarea recomandărilor de digitalizare și automatizare formulate de către partener.
8. Sustenabilitate proiect:
9. Urmărirea recomandărilor de digitalizare și automatizare pe toată perioada de sustenabilitate a proiectului.
10. Asigurare mentenanței privind aplicațiile IT dezvoltate pe toată perioada de sustenabilitate a proiectului.

**ATENȚIE!**

 (3) Conform schemei *de ajutor de stat* aprobate prin OMIPE......, nu sunt eligibile:

1. ajutoarele acordate întreprinderilor care își desfășoară activitatea în sectoarele pescuitului și acvaculturii, reglementate de Regulamentul (CE) nr. 104/2000 al Consiliului din 17 decembrie 1999 privind organizarea comună a piețelor în sectorul produselor pescărești și de acvacultură[[3]](#footnote-3);
2. ajutoarele acordate întreprinderilor care își desfășoară activitatea în domeniul producției primare de produse agricole;
3. ajutoarele acordate întreprinderilor care-și desfășoară activitatea în sectorul prelucrării și comercializării produselor agricole, în următoarele cazuri:
	1. atunci când valoarea ajutorului este stabilită pe baza prețului sau a cantității produselor în cauză achiziționate de la producătorii primari sau introduse pe piață de întreprinderile în cauză;
	2. atunci când ajutorul este condiționat de transferarea lui parțială sau integrală către producătorii primari;
4. ajutoarele destinate activităților legate de export către țări terțe sau către state membre, respectiv ajutoarele legate direct de cantitățile exportate, ajutoarelor destinate înființării și funcționării unei rețele de distribuție sau destinate altor cheltuieli curente legate de activitatea de export;
5. ajutoarele condiționate de utilizarea preferențială a produselor naționale față de cele importate;
6. ajutoarele acordate pentru achiziția de vehicule de transport rutier de mărfuri.

(4) Nu pot beneficia de finanțare în condițiile prezentului ghid întreprinderile al căror reprezentant legal, la data depunerii aplicației de proiect și pe întreaga perioadă de evaluare, selecție și contractate se află în următoarele situații:

1. a fost condamnat printr-o hotărâre cu valoare de *res judicata* pentru un delict legat de conduita sa profesională, pentru fraudă, corupție, participare la o organizație criminală sau la orice alte activități ilegale în detrimentul intereselor financiare ale Uniunii Europene;
2. este subiectul unui conflict de interese, definit în conformitate cu prevederile naționale/unionale în vigoare, sau se află într-o situație care are sau poate avea ca efect compromiterea obiectivității și imparțialității procesului de evaluare, selecție, contractare și implementare a proiectului;
3. a indus în eroare cu intenție o Autoritate de management, un Organism intermediar sau o comisie de evaluare și selecție, prin furnizarea de informații incorecte/false în cadrul prezentului apel de proiecte sau al altor apeluri de proiecte derulate pentru finanțare din programele operaționale în oricare dintre perioadele de programare;
4. a încercat să obțină informații confidențiale sau să influențeze comisiile de evaluare și selecție sau furnizorul/administratorul schemei de ajutor de minimis pe parcursul procesului de evaluare și selecție a apelului de proiecte aferent acestei scheme de ajutor sau a altor apeluri de proiecte derulate pentru finanțare din programele operaționale în oricare dintre perioadele de programare.

# 5.CRITERII DE ELIGIBILITATE

Cererea de finanțare (inclusiv anexele/modelele la cererea de finanțare) completată de către solicitant, face obiectul verificării eligibilității solicitantului și a proiectului, pe baza criteriilor enumerate în continuare.

Criteriile de eligibilitate trebuie respectate de solicitant, la momentul depunerii proiectului, contractării, implementării, precum și pe perioada derulării contractului de finanțare, în condițiile stipulate de acesta.

Pentru obținerea finanțării, solicitantul și proiectul trebuie să respecte toate criteriile de eligibilitate mai jos menționate, în termenele stabilite în prezentul ghid și anexele la acesta. Pentru verificarea acestor criterii se va folosi Grila de verificare a conformității administrative și eligibilității (CAE), prezentată în Anexa 2 la prezentul ghid. Solicitantul eligibil, în sensul prezentului ghid, reprezintă entitatea care îndeplinește cumulativ criteriile enumerate și prezentate în cadrul acestei secțiuni**.**

## 5.1. Eligibilitatea solicitantului și a activităților

1. **Forma de constituire a solicitantului**

Solicitanții eligibili se regăsesc la secțiunea 3.6.

1. **Solicitantul face dovada capacității de cofinanțare a proiectului și finanțare pentru cheltuielile neeligibile**

Solicitantul va completa și semna *Declarația unică.*

1. **Solicitantul și/sau reprezentantul legal, NU se încadrează în niciuna din situațiile prezentate în Declarația unică**

Pentru completarea cererii de finanțare se va utiliza *Declarația unică* în care sunt detaliate situațiile, în care solicitantul și/sau reprezentantul legal, NU trebuie să se regăsească pentru a fi beneficiarul acestei operațiuni.

1. **Activitățile proiectului se încadrează în acțiunile specifice sprijinite în cadrul investiției**

Activitățile/acțiunile eligibile a fi finanțate prin intermediul Investiției sunt activități specifice care au ca scop dezvoltarea și implementarea tehnologiilor digitale avansate.

|  |  |
| --- | --- |
| 1. **Încadrarea proiectului în valoarea maximă eligibilă**

În cazul în care valoarea proiectului este mai mare decât valoarea eligibilă, cheltuielile sunt suportate de beneficiar.*Aspectele se corelează cu informațiile completate în Cererea de finanțare și cu Declarația unică* **Solicitantul și/sau reprezentantul legal, nu se află în situația unui conflict de interese, a fraudei, corupției și dublei finanțări***Se va asigura de către solicitant* ***evitarea dublei finanțări*** *a activităților propuse prin proiect cu cele realizate asupra aceleiași construcții/aceluiași segment de construcție implementate prin Programul Operațional Regional, prin alte programe operaționale, sau prin alte programe cu surse publice de finanțare. În cazul identificării unei situații de dublă finanțare, Ministerul Investițiilor și Proiectelor Europene poate emite decizii de reziliere a contractelor de finanțare, cu recuperarea sumelor acordate necuvenit.***7. Perioada de implementare a activităților proiectului nu depășește 31.12.2025***Perioada de implementare a activităților proiectului se referă la activitățile ce urmează a fi realizate după momentul semnării contractului de finanțare a proiectului.* *Aspectele se corelează cu informațiile completate în Cererea de finanțare.***8. Respectarea principiilor privind dezvoltarea durabilă, egalitatea de șanse, de gen, nediscriminarea, accesibilitatea**În procesul de pregătire, implementare și durabilitate a contractului de finanțare, solicitantul a respectat și va respecta legislația națională și europeană aplicabilă în domeniul egalității de șanse, de gen, nediscriminare, accesibilitate.*Se va vedea Declarația unică. Aspectele se corelează cu informațiile completate în cererea de finanțare.***9. Proiectul respectă principiul „Do No Significant Harm” (DNSH)**(1) Solicitantul va declara respectarea obligațiilor prevăzute în PNRR pentru implementarea principiului „Do No Significant Harm” (DNSH) (“A nu prejudicia în mod semnificativ”), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile, pe toată perioada de implementare a proiectului. (2) În vederea respectării principiului de la alin.(1), echipamentele hardware TIC, alte dispozitive și echipamente trebuie să respecte prevederile din Declarația privind respectarea aplicării principiului DNSH în implementarea proiectului . (3) Solicitantul, pentru a îndeplini conformitatea cu Orientările tehnice DNSH (2021/C58/01), va depune odată cu cererea pentru acordul de finanțare, planul de afaceri în care va prezenta orice riscuri potențiale care pot decurge pentru mediu și care sunt metodele de abordare a acestora. |  |

## 5.2. Eligibilitatea cheltuielilor

(1) Baza legală pentru stabilirea eligibilității cheltuielilor:

*ORDONANȚĂ DE URGENȚĂ nr. 124 din 13 decembrie 2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, respectiv normele metodologice de aplicare a prevederilor Ordonanței de urgență a Guvernului nr. 124/2021.*

(2) Cheltuielile sunt eligibile dacă îndeplinesc următoarele condiții cumulative:

1. să fie în conformitate cu prevederile Planului Național de Redresare și Reziliență, Componenta C9. Suport pentru sectorul privat, cercetare, dezvoltare și inovare, INVESTIȚIA I3. Scheme de ajutor pentru sectorul privat;
2. sunt angajate în perioada de implementare/ eligibilitate a proiectului (cu excepția cazului în care plățile au fost efectuate începând cu data de 1 februarie 2020, înainte de semnarea Contractului de finanțare);
3. sunt prevăzute în bugetul proiectului;
4. sunt proporționale/ rezonabile și necesare pentru implementarea proiectului;
5. sunt efectuate exclusiv în scopul atingerii obiectivelor și rezultatelor proiectului (justificate) în concordanță cu principiile bunei gestiuni financiare, în special în ceea ce privește economia și eficiența;
6. sunt identificabile și verificabile.
7. să respecte prevederile legislației Uniunii Europene și naționale aplicabile;
8. Categorii de cheltuieli eligibile în cadrul acestui apel de proiecte, sunt:
9. În procent de **minim 75% din valoarea eligibilă** a proiectului, aferente **investițiilor regionale (cheltuieli aferente liderului și partenerului)**:
* Cheltuieli privind active corporale și necorporale (hardware pentru calculul de înaltă performanță și cuantică, echipamente pentru automatizări și robotică destinate fluxurilor tehnologice integrate cu soluții digitale, dezvoltarea și/sau adaptarea aplicațiilor software, inclusiv soluțiile de automatizare software de tip RPA, respectiv Robotic Process Automation);
* Cheltuieli privind tehnologii blockchain (ce favorizează în principal industria de producție și lanțul de aprovizionare prin automatizare, planificarea resurselor întreprinderii, schimb eficient de date, IoT (internetul obiectelor), Big Data, Cloud computing, IIoT (internetul industrial al obiectelor) și inteligență artificială);
* Cheltuieli privind achiziția de active corporale și necorporale pentru securitatea cibernetică (în procent de **minim 5% din valoarea proiectului, dar nu mai mult de 13,33%**) – cheltuială obligatorie;
* Cheltuieli privind achiziția de sisteme de inteligență artificială, machine learning, augmented reality, virtual reality
1. În procent de **maxim 25% din valoarea eligibilă** a proiectului pentru categorii specifice de cheltuieli **aferente cercetării și dezvoltării (cheltuieli aferente partenerului)**:
* costurile cu personalul\*2: cercetători, tehnicieni și alți membri ai personalului auxiliar, în măsura în care aceștia sunt angajați în proiect (în procent de maxim 15% din valoarea totală eligibilă a proiectului);
* costurile instrumentelor și ale echipamentelor, în măsura în care acestea sunt utilizate în cadrul proiectului și pe durata perioadei de implementare.
* costurile aferente cercetării contractuale, cunoștințelor și brevetelor cumpărate sau obținute cu licență din surse externe, în condiții de concurență deplină, precum și costurile aferente serviciilor de consultanță și serviciilor echivalente folosite exclusiv pentru proiect.

**Notă 1:** Bugetul aferent partenerului va fi de maxim 25% din valoarea totală a proiectului și poate cuprinde atât cheltuieli aferente cercetării și dezvoltării cât și cheltuieli aferente investițiilor regionale.

**Nota 2:** costurile cu personalul aferente *Ajutoarele pentru proiecte de cercetare și dezvoltare* vor respecta plafoanele prevăzute în HOTĂRÂREA nr. 327 din 20 martie 2003 privind plafoanele pe baza cărora se calculează costurile salariale directe la contractele de finanțare încheiate din fonduri bugetare.

În vederea încadrării specialiștilor din domeniul IT în categoriile de personal prevăzute în Hotărârea nr. 327/2003, se vor avea în vedere și recomandările din Manualul Frascati – 2015 pentru partea din proiect aferentă dezvoltării experimentale (LINK: <https://www.oecd.org/innovation/frascati-manual-2015-9789264239012-en.htm>) .

Cheltuielile cu personalul se stabilesc proporțional cu timpul efectiv alocat activităților în proiect și includ remunerația netă și contribuțiile/taxele aferente.

Toate investițiile vor fi conforme cu criteriile de selecție ale următoarele câmpuri de intervenție prezentate în anexa VII la Regulamentul (UE) 2021/241: 021c (130 de milioane EUR), 021d (alocare de 20 de milioane EUR).

Cheltuieli cu activitățile obligatorii de informare și publicitate, ce derivă exclusiv din Manualul de identitate vizuală privind operațiunile finanțate din Mecanismul de Redresare și Reziliență definite în conformitate cu prevederile art. 34 din Regulamentul (UE) nr. 2021/241 de instituire a Mecanismului de Redresare și Reziliență, cu modificările și completările ulterioare, vor fi suportate de beneficiar.

*\** *Beneficiarii care nu finalizează proiectul în perioada de eligibilitate a cheltuielilor vor suporta din bugetul propriu sumele necesare finalizării proiectelor după această perioadă (art. 24. Alin. 4 din ORDONANȚĂ DE URGENȚĂ nr. 124 din 13 decembrie 2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență.*

***ATENȚIE! Pentru justificarea bugetului proiectului este necesar să se prezinte minim 2 oferte de preț pentru fiecare achiziție de bunuri/servicii/lucrări, documente care vor fi atașate cererii de finanțare.***

(4) Cheltuieli neeligibile

- alte cheltuieli care nu se încadrează în categoria cheltuielilor eligibile descrise mai sus;

- cheltuielile privind costuri administrative;

- echipamente second-hand;

- cheltuieli financiare, respectiv prime de asigurare, taxe, comisioane, rata și dobânzi aferente creditelor;

- contribuția în natură;

- amortizarea;

- achiziții în regim de leasing;

- achiziția de terenuri.

***Atenție!*** Activele necorporale sunt eligibile pentru calculul costurilor de investiții dacă îndeplinesc următoarele condiții:

(a) sunt utilizate exclusiv în cadrul întreprinderii care primește ajutorul;

(b) sunt considerate drept active amortizabile;

(c) sunt achiziționate în condițiile pieței de la terți care nu au legătură cu cumpărătorul (întreprinderea care primește ajutorul);

(d) sunt incluse în activele întreprinderii timp de cel puțin trei ani.

Notă\*: Valoarea TVA aferentă cheltuielilor eligibile, în cazul în care nu sunt cheltuieli deductibile, este suportată din bugetul de stat (art. 13, alin. b) din OUG nr. 124/2021).

# COMPLETAREA CERERII DE FINANTARE

Cererea de finanțare este compusă din:

1. Cererea de finanțare care se va transmite în format pdf., sub semnătură electronică extinsă, certificată în conformitate cu prevederile legale în vigoare, a reprezentantului legal al solicitantului de finanțare sau după caz, a persoanei împuternicite de către acesta.
2. Planul de afaceri ( care include soluția tehnica IT).
3. Anexele la cererea de finanțare - set de documente completate sau, după caz, scanate, salvate în format pdf., semnate digital cu semnătură electronică extinsă, certificată în conformitate cu prevederile legale în vigoare, a reprezentantului legal al solicitantului de finanțare sau a persoanei împuternicite de către acesta și transmise.

Documentele transmise, ca parte din cererea de finanțare, trebuie să fie lizibile și complete.

## 6.1. Limba utilizată în completarea cererii de finanțare

Limba utilizată în completarea cererii de finanțare este limba română.

## 6.2. Anexele la cerere de finanțare aplicabile prezentului apel

Documentele enumerate mai jos se vor transmite obligatoriu prin platforma pentru depunerea proiectelor de investiții finanțate în cadrul Planului Național de Redresare și Reziliență. Platforma poate fi accesată la următorul link: <https://proiecte.pnrr.gov.ro> .

Din lista de documente prezentată mai jos, sunt specificate documentele care:

- sunt cuprinse în secțiunile cererii în cererea de finanțare;

- se descarcă în format pdf. editabil – necesită semnare electronică a reprezentantului legal al solicitantului de finanțare sau după caz a persoanei împuternicite de către acesta și transmitere în formă electronică;

- se încarcă în format exclusiv .pdf de către solicitant, sub semnătură electronică extinsă, a reprezentantului legal al solicitantului de finanțare sau după caz a persoanei împuternicite de către acesta.

**1) Documentele de identificare ale reprezentantului legal/ împuternicit**

[*se încarcă în format exclusiv .pdf de către solicitant*]

Vor fi prezentate (*după caz*) : - Pentru reprezentantul legal al solicitantului se va anexa la cererea de finanțare o copie a cărții de identitate.

**2)Acordul de parteneriat**

[*se transmite în format exclusiv .pdf de către solicitant*]

Se va transmite Acordul de parteneriat.

**3) Cererea de finanțare și Planul de afaceri**

**4) Declarația unică**

[se descarcă în format .pdf editabil – se completează, se salvează și se semnează electronic. *Atenție! Declarația unică nu se scanează după semnare*]

* Declarație unică

*Beneficiarii de finanțare au obligația de a respecta prevederile Regulamentului (UE) nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (Regulamentul general privind protecția datelor), transpuse în legislația națională prin Legea nr. 190/2018, precum și prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare.*

*Astfel, participanții la activitățile proiectului vor fi informați despre obligativitatea de a furniza datele lor personale și despre faptul că datele lor personale vor fi prelucrate în aplicațiile electronice, în toate fazele de evaluare/ contractare/ implementare/ sustenabilitate a proiectului, cu respectarea dispozițiilor legale menționate. Beneficiarii trebuie să facă dovada ca au obținut consimțământul pentru prelucrarea datelor cu caracter personal de la fiecare participant, în conformitate cu prevederile legale menționate.*

*Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.*

* Model împuternicire

*În cazul în care Cererea de finanțare și anexele la cererea de finanțare (dacă este cazul) sunt semnate cu semnătura electronică extinsă de o persoană împuternicită de reprezentantul legal al solicitantului, se anexează documentul de împuternicire. Acesta reprezintă un document administrativ emis de reprezentantul legal, cu respectarea prevederilor legale în vigoare.*

*Observație: Dacă la depunere cererea de finanțare este semnată de reprezentantul legal al solicitantului, iar pe parcursul procesului de verificare se împuternicește o persoană pentru semnarea electronică extinsă a răspunsurilor la solicitările de clarificări, acest document se poate prezenta odată cu răspunsul la respectiva solicitare de clarificări.*

6.3. Semnarea cererii de finanțare și a documentelor anexate

Pentru transmiterea cererilor de finanțare, semnătura electronică extinsă a reprezentantului legal/persoanei împuternicite, trebuie să fie certificată în conformitate cu prevederile legale în vigoare.

Declarațiile în nume propriu ale reprezentantului legal al solicitantului pot fi semnate astfel:

* Olograf de către reprezentantul legal al solicitantului și electronic (cu semnătură electronică extinsă, certificată în conformitate cu prevederile legale în vigoare) de către persoana împuternicită.

sau

* Electronic, cu semnătură electronică extinsă, certificată în conformitate cu prevederile legale în vigoare, de către reprezentantul legal al solicitantului;

Astfel, documentele anexate la cererea de finanțare vor fi transmise în copie format pdf. sub semnătură electronică extinsă certificată a reprezentantului legal al solicitantului/persoanei împuternicite, după caz. Documentele anexate vor fi scanate integral, denumite corespunzător, ușor de identificat și lizibile.

|  |  |
| --- | --- |
|  | **Atenție!**Pentru declarațiile solicitate în nume personal ale reprezentantului legal nu se acceptă însușirea și semnarea acestora de către o altă persoană împuternicită.  |

# 7. VERIFICAREA ȘI CONTRACTAREA

Cererile de finanțare se transmit obligatoriu prin platforma pentru depunerea proiectelor de investiții finanțate în cadrul Planului Național de Redresare și Reziliență. Platforma poate fi accesată la următorul link: <https://proiecte.pnrr.gov.ro>.

În cazuri excepționale, aplicații care întâmpină dificultăți în transmiterea proiectelor, din cauze ce privesc în mod exclusiv funcționalitatea platformei, sunt rugați să transmită cererea de finanțare și documentele anexă pe adresa de email: ***contact.implementarepnrr@mfe.gov.ro***, respectând perioada de depunere a proiectelor. Toate documentele comunicate pe email vor fi transmise ulterior și în secțiunea “Clarificări”, după închiderea apelului.

Ulterior depunerii, cererile de finanțare vor intra într-un ***sistem competitiv de verificare și contractare***, cu condiția întrunirii criteriilor de conformitate administrativă și eligibilitate, respectiv, încadrării în valoarea alocată.

Procesul de evaluare și selecție constă în parcurgerea următoarelor etape:

- etapa de verificare a conformității administrative și a eligibilității solicitantului, respectiv a proiectului;

- etapa de evaluare tehnică și financiară a propunerii de proiect;

- etapa de selecție a propunerilor de proiect care vor beneficia de sprijin financiar nerambursabil, în conformitate cu procedura de evaluare și selecție.

## 7.1. Etapa de verificare a conformității administrative și a eligibilității (CAE)

După depunerea cererii de finanțare, se va analiza și verifica respectarea criteriilor de conformitate administrativă și de eligibilitate.

Verificarea conformității administrative și a eligibilității va urmări în principal, existența informațiilor în secțiunile din cererea de finanțare și a anexelor, valabilitatea documentelor, precum și respectarea criteriilor de eligibilitate (cele ce trebuie îndeplinite obligatoriu în această etapă).

În vederea evitării conflictului de interese, în procesul de evaluare, selecție, contractare MIPE se va asigura de existența în procedurile interne de lucru a Declarației de imparțialitate și confidențialitate.

Pentru verificarea conformității administrative a propunerii de proiect este necesară îndeplinirea următoarelor condiții:

- cererea de finanțare împreună cu toate documentele însoțitoare au fost încărcate electronic, în cadrul platformei informatice proiecte.pnrr.gov.ro, până la termenul limită de depunere precizat în apelul de proiecte;

- cererea de finanțare are completate toate câmpurile (unde nu există informații sau nu se aplică se scrie “nu este cazul” sau „-”);

- toate documentele însoțitoare solicitate respectă cerințele și modelele din cadrul prezentului Ghid Specific;

- pentru a fi admisă, propunerea trebuie să obțină răspuns pozitiv („Da”) la toate întrebările din cadrul grilei de verificare administrative și a eligibilității. În caz contrar, propunerea este respinsă și nu va intra în etapa de evaluare tehnică și financiară.

În cazul constatării unor informații lipsă/ neclarități față de cele depuse de către solicitant Ministerul Investițiilor și Proiectelor Europene poate transmite o solicitare de clarificare/completare asupra cererii de finanțare și/sau a anexelor la aceasta. La solicitarea de clarificare, solicitantul trebuie să răspundă în termenul precizat în solicitare, calculat în zile lucrătoare, prin platforma electronică proiecte.pnrr.gov.ro.

În cazul în care, în urma verificării documentelor transmise de către solicitanți, există necorelări în cadrul cererii de finanțare și/sau între cererea de finanțare și documentele suport, Ministerul Investițiilor și Proiectelor Europene poate solicita o clarificare cu scopul ca documentațiile de contractare să fie corecte și corelate.

Termenul maxim de răspuns la solicitarea de clarificări este de 3 zile lucrătoare.

Pot fi depuse inclusiv documente care au fost emise ulterior depunerii cererii de finanțare.

După finalizarea etapei de verificare a conformității administrative și a eligibilității, solicitantul va fi notificat asupra rezultatului verificării.

Grila de verificare a conformității administrative, a eligibilității solicitantului și a eligibilității proiectului se regăsește în Anexa 2 la prezentul ghid.

## 7.2. Renunțarea la cererea de finanțare

Retragerea cererii de finanțare se va face numai de către reprezentantul legal sau de către persoana împuternicită prin mandat/împuternicire specială, în baza unei Hotărâri de retragere a proiectului (cererii de finanțare).

Modalitatea de retragere a cererii de finanțare se regăsește în Anexa la prezentul ghid - Instrucțiune de utilizare privind Sistemul informatic integrat de management pentru PNRR - Înscrierea beneficiarilor în vederea depunerii de proiecte în cadrul apelurilor.

## 7.3. Etapa de evaluare tehnică și financiară a propunerii de proiect (ETF)

Evaluarea criteriilor se va realiza conform grilei de evaluare tehnică și financiară.

Se vor finanța propunerile de proiecte care au obținut un punctaj total **≥ 60 de puncte**, în limita bugetului alocat.

Cererile de finanțare se vor selecta la finanțare în funcție de ordinea punctajului descrescător obținut pe baza criteriilor de punctare prezentate mai jos. Toate cererile de finanțare care au obținut punctaj necesar pentru a fi selectate vor face obiectul verificării suplimentare pentru a valida atât punctajele obținute ca urmare a aplicării criteriilor de selecție cât și pentru validarea criteriilor de eligibilitate stabilite pentru solicitanți potrivit ghidului solicitantului.

**Criterii de punctare și selecție:**

1. **Privind capacitatea economică a Liderului de proiect:**

**I-Criterii referitoare la rentabilitatea activității**: aceste criterii sunt utilizate pentru a evita alocarea fondurilor externe nerambursabile în activități care nu sunt rentabile, iar în acest context decizia de finanțare pentru digitalizare nu este sustenabilă:

a) **Rentabilitatea activității operaționale (din exploatare)**: este indicator de măsurare a activității operaționale (curente) a solicitantului determinat pe baza ultimelor situații financiare depuse la Ministerul Finanțelor și se determină cu formula de calcul:

$$R\_{op}=\frac{π\_{op2022}}{CA\_{netă2022}}×100 \left[\%\right]$$

**Unde:**

$R\_{op}$ - Rentabilitatea activității operaționale, în anul precedent depunerii cererii de finanțare;

$π\_{op2022}$ – Profitul operațional înregistrat în anul 2022, pe baza situațiilor financiare depuse la Ministerul Finanțelor, pentru anul 2022;

$CA\_{netă 2022}$ – Cifra de afaceri obținută în anul 2022, pe baza situațiilor financiare depuse la Ministerul Finanțelor, pentru anul 2022;

**Notă:** Valorile negative ale profitului operațional $π\_{op}$ nu se iau în calcul la determinarea ratei de rentabilitate $R\_{op}$ iar punctajul acordat pentru acest criteriu este 0 puncte;

 **Punctajul maxim acordat:** 10 puncte;

 **Modalitatea de acordare a punctajului:**

- Pentru valori ale rentabilității operaționale$ R\_{op} \in [0\%-20\%)$se acordă un punctaj proporțional cu valoarea rentabilității operaționale $R\_{op} $determinate pe baza situațiilor financiare, respectiv un punct procentual $1\%=0,50 p$ potrivit formulei de calcul:

$PR\_{op}=VR\_{op}\left[\%\right]×0,50 p$

**Unde:**

$PR\_{op}$ – punctajul aferent valorii rentabilității operaționale;

$VR\_{op}\left[\%\right]$ - valoarea rentabilității activității operaționale obținute pe baza situațiilor financiare depuse la Ministerul Finanțelor pentru anul 2022;

- Pentru valori ale rentabilității operaționale $R\_{op}\geq 20\%$ se acordă un punctaj maxim egal cu 10 puncte pentru anul 2022;

b) **Evoluția profitului operațional (din exploatare)**: este indicatorul care măsoară tendința pe care o înregistrează profitul operațional de-a lungul unei perioade de timp, ca indicator de rentabilitatea pentru activitate curentă. Dacă evoluția profitului operațional este negativă (descrescătoare) atunci activitatea operațională a companiei poate fi nerentabilă. Dacă evoluția profitului operațional este pozitivă atunci activitatea companiei este în general rentabilă și perspectiva de dezvoltare pe termen lung este una sustenabilă.

Se determină cu următoarea formulă de calcul:

$$∆π\_{op}=\frac{π\_{op2022}-π\_{op2021}}{π\_{op2021}}x100\left[\%\right]$$

**Unde:**

$∆π\_{op}$ – evoluția profitului operațional în anul 2022 față de anul 2021 pentru a caracteriza rentabilitatea activității operaționale a solicitanților;

$π\_{op2022}$ – profitul activității operațional determinat pe baza situațiilor financiare depuse de solicitant în anul 2022 la Ministerul Finanțelor;

$π\_{op2021}$ - profitul activității operațional determinat pe baza situațiilor financiare depuse de solicitant în anul 2021 la Ministerul Finanțelor;

**Punctajul acordat:** 10 puncte;

**Modalitatea de acordare a punctajului**:

- Pentru valori ale evoluției profitului operațional $∆π\_{op}\in [0\%-15\%)$ se acordă punctaj proporțional cu valoarea determinată pentru $∆π\_{op}$ pe baza situațiilor financiare depuse la Ministerul Finanțelor. Un punct procentul este egal $1\%=0,66 p$. Numărul de puncte obținute pentru evoluția profitului operațional se va obține cu formula de calcul:

$P∆π\_{op}=V∆π\_{op}×0,66 $p

**Unde:**

 $P∆π\_{op}$ – numărul de puncte obținute pentru indicatorul evoluția profitului operațional;

 $V∆π\_{op}$ – valoarea indicatorului evoluția profitului operațional determinată în anul 2022 față de anul 2021;

- Pentru valori ale evoluției profitului operațional $∆π\_{op}\geq 15\%$ se acordă un punctaj maxim pentru acest criteriu de 10 puncte;

Valorile negative ale profitului operațional, inclusiv varianta în care $π\_{op}$=0 nu se iau în calcul la determinarea evoluției profitului operațional $∆π\_{op}$, iar punctajul acordat pentru acest criteriu este 0 puncte;

 **II – Criterii referitoare la alocarea de fonduri pentru digitalizare și inovare la proiectul depus pentru finanțare:**

**a) Rata activelor necorporale (digitalizare și inovare) deținute de companie:** este indicatorul care urmărește alocarea de fonduri de către solicitanți pentru achiziția de active destinate digitalizării și inovării, iar din perspectiva apelului de proiecte urmărește să faciliteze accesul la fonduri externe nerambursabile pentru acele categorii de solicitanți pentru care gradul de digitalizare și inovare este destul de scăzut.

Rata activelor necorporale (digitalizare și inovare) se determină cu formula:

$$R\_{ADI}=\frac{A\_{di}}{A\_{t}}×100\left[\%\right]$$

**Unde:**

$R\_{ADI}$ – rata activelor necorporale (digitalizare și inovare) deținute de companie determinată pe baza situațiilor financiare depuse de solicitanți la Ministerul Finanțelor;

 $A\_{di}$ – reprezintă soldul activelor necorporale (digitalizare și inovare) deținute de solicitant potrivit situațiilor financiare depuse la Ministerul Finanțelor, în anul 2022, respectiv valoarea înscrisă la rândul 01 - IMOBILIZĂRI NECORPORALE din formularul de bilanț F10 - pag. 1, depus la Ministerul Finanțelor;

 $A\_{t}$ – reprezintă soldul activelor totale(Active imobilizate + Active circulante+ Cheltuieli în avans) deținute de solicitant pe baza situațiilor financiare depuse la Ministerul Finanțelor pe anul 2022;

 **Punctaj acordat**: 5 de puncte

 **Modalitatea de acordare a punctajului**:

* Pentru rata activelor necorporale (digitalizare și inovare) cu valori cuprinse între $R\_{AD}\in \left[0\%-5\%\right]$ se acordă un punctaj fix = 5 puncte;
* Pentru Rata activelor necorporale (digitalizare și inovare) cu valori cuprinse între $R\_{AD}$∈(5%-10%] punctajul se acordă astfel:

$$PR\_{ADI}=10-VR\_{ADI}\left[\%\right]×1p$$

* Pentru Rata activelor necorporale (digitalizare și inovare) cu valori $R\_{AD}$>10% punctajul este 0 (zero);

**Unde:**

$PR\_{ADI}$ – numărul de puncte pentru indicatorul rata activelor necorporale (digitalizare și inovare);

$VR\_{ADI}$ – valoarea ratei activelor de digitalizare și inovare determinată pe baza situațiilor financiare depuse de solicitanți la Ministerul Finanțelor pentru anul 2022;

**b) Impactul proiectului de digitalizare asupra activității operaționale a companiei:** cu ajutorul acestui indicator se măsoară impactul proiectului asupra activității operaționale determinat prin creșterea productivității muncii cu ajutorul formulei de calcul:

$$∆W\_{PD}=\frac{W\_{PDn+5}-W\_{2022}}{W\_{2022}}×100\left[\%\right]$$

**Unde:**

$∆W\_{PD}$ – reprezintă creșterea productivității muncii ca urmare a implementării proiectului de digitalizare;

$W\_{PDn+5}$ – productivitatea muncii ca urmare a implementării proiectului de digitalizare (reprezintă productivitatea muncii în anul 5 de durabilitate) determinată ca raport între valoarea cifrei de afaceri nete (veniturilor nete) prognozată pentru anul 5 de durabilitate și numărul mediu de angajați prevăzuți pentru anul 5 (cinci) de durabilitate. Numărul mediu de angajați luați în calcul pentru anul 5 de durabilitate a proiectului nu poate fi mai mic decât cel din anul referință 2022. În cazul întreprinderilor fără angajați în anul 2022, pentru a putea fi calculat punctajul aferent productivității muncii, se va introduce cifra 1 (la număr de angajați), iar numărul de angajați în anul 5 de durabilitate trebuie să fie cel puțin 1.

$W\_{2022}$ – productivitatea muncii determinată pe baza situațiilor financiare depuse la Ministerul Finanțelor pentru anul 2022, respectiv ca raport între cifra de afaceri netă pentru anul 2022 și numărul mediu de angajați raportat în situațiile financiare depuse la Ministerul Finanțelor pentru anul 2022;

**Punctajul acordat**: 10 puncte;

**Modalitatea de acordare a punctajului:**

- Pentru valori ale creșterii productivității muncii $∆W\_{PD}\in [0\%-20\%)$ se acordă un punctaj proporțional cu valoarea creșterii productivității muncii. Un punct procentul $1\%=0,5 p$. Formula de calcul este următoarea:

$$PW\_{PD}=VW\_{PD}×0,5p$$

**Unde:**

$PW\_{PD}$ – punctajul acordat pentru creșterea productivității muncii;

$VW\_{PD}$ – valoarea productivității muncii determinată pe baza situațiilor financiare depuse pentru anul 2022 la Ministerul Finanțelor, potrivit formulei de mai sus;

- Pentru valori ale creșterii productivității mai mari de $∆W\_{PD}\geq 20\%$ punctajul maxim acordat este de 10 puncte;

**Notă:** Proiecțiile de venituri operaționale care se vor stabili pe perioada celor cinci ani ulterior perioadei de implementare a proiectului nu vor depăși o rată anuală de creștere (față de anul precedent) a veniturilor mai mare de 15%. În situația în care creșterile de venituri anuale sunt mai mari de 15% solicitantul finanțării este obligat să justifice creșterea prin elaborarea unei note justificative în acest sens, notă ce va fi atașată Planului de afaceri. Baza proiecțiilor de venituri o constituie veniturile operaționale realizate de solicitant în anul 2022, potrivit situațiilor financiare depuse. În situația în care solicitantul nu realizează veniturile operaționale prognozate la sfârșitul duratei de prognoză, coordonatorul de reformă/investiții va recuperare sumele aferente grantului proporțional cu gradul de nerealizare a veniturilor operaționale planificate.

**c) impactul proiectului de digitalizare asupra rentabilității activității companiei:** urmărește ca fondurile alocate pentru digitalizarea activității companiei să aibă impact asupra sustenabilității activității operaționale (din exploatare) desfășurate de către solicitanți. Se determină cu formula de calcul:

$$R\_{PD}=\frac{VNA\_{PD}}{CI}×100$$

**Unde:**

$R\_{PD}$ – rentabilitatea activității operaționale a companiei ca urmare a implementării proiectului de digitalizare;

$VNA\_{PD}$ – valoarea netă actualizată determinată pe baza veniturilor și cheltuielilor operaționale, (valoarea fluxului de numerar din activitatea de exploatare (FN)) prognozate pentru o perioadă de cinci ani după implementarea proiectului;

$VNA\_{PD}$ – se va determina conform următoarei formule de calcul:

$$VNA\_{PD}=\sum\_{t=1}^{5}\frac{FNt}{(1+r)^{t}}-CI$$

$CI$ – costul investiției care cuprinde totalitatea costurilor incluse în proiectul de digitalizare reprezentând: valoarea grantului, cheltuieli eligibile, neeligibile precum și cofinanțarea;

**Notă:** Proiecțiile de venituri și cheltuieli operaționale care se vor stabili pe perioada celor cinci ani ulterior perioadei de implementare a proiectului pentru a determina valoarea actualizată netă ca urmare a implementării proiectului de digitalizare $VNA\_{PD} $nu vor depăși o rată anuală de creștere a veniturilor mai mare de 15%. În situația în care creșterile de venituri anuale sunt mai mari de 15%, solicitantul finanțării este obligat să justifice creșterea prin elaborarea unei note justificative în acest sens, notă ce va fi atașată Planului de afaceri. Baza proiecțiilor de venituri o constituie veniturile operaționale realizate de solicitant în anul 2022, potrivit situațiilor financiare depuse.

* Rata de actualizare (r) luată în calcul la determinarea VNA este de 5,5%;
* Valoarea reziduală la sfârșitul implementării proiectului este egală cu zero întrucât se consideră că activele necesare pentru digitalizare și inovare se uzează rapid;
* Perioada de prognoză (t) pentru a studia impactul digitalizării și inovării asupra activității de bază a companiei este de 5 ani;

**Punctaj acordat:** 10 puncte;

 **Modalitatea de acordare a punctajului:**

- Pentru valori ale rentabilității activității operaționale ca urmare a implementării proiectului de digitalizare $R\_{PD}\in [0\%-10\%)$ punctajul se acordă proporțional cu valoarea rentabilității operaționale ca urmare a implementării proiectului de digitalizare. Valoarea unui punct procentual este $1\%=1p$. Numărul de puncte obținute se determină prin următorul calcul:

$$PR\_{PD}=VR\_{PD}×1p$$

**Unde:**

$PR\_{PD}$ – puncte obținute prin determinarea ratei rentabilității activității operaționale ca urmare a implementării proiectului de digitalizare;

$VR\_{PD}$ – valoarea ratei rentabilității activității operaționale ca urmare a implementării proiectului de digitalizare;

- Pentru valori ale rentabilității activității operaționale ca urmare a implementării proiectului de digitalizare $R\_{PD}\geq 10\%$ se va acorda punctajul maxim de 10 puncte;

**d) apartenența la soldul balanței comerciale:**

- sold pozitiv – 0 puncte;

- sold negativ – 5 puncte;

B. Privind capacitatea economică a partenerului:

**Rentabilitatea activității operaționale (din exploatare)**: este indicator de măsurare a activității operaționale (curente) a solicitantului determinat pe baza ultimelor situații financiare depuse la Ministerul Finanțelor și se determină cu formula de calcul:

$$R\_{op}=\frac{π\_{op2022}}{CA\_{netă2022}}×100 \left[\%\right]$$

**Unde:**

$R\_{op}$ - Rentabilitatea activității operaționale, în anul precedent depunerii cererii de finanțare;

$π\_{op2022}$ – Profitul operațional înregistrat în anul 2022, pe baza situațiilor financiare depuse la Ministerul Finanțelor, pentru anul 2022;

$CA\_{netă 2022}$ – Cifra de afaceri obținută în anul 2022, pe baza situațiilor financiare depuse la Ministerul Finanțelor, pentru anul 2022;

**Notă:** Valorile negative ale profitului operațional $π\_{op}$ nu se iau în calcul la determinarea ratei de rentabilitate $R\_{op}$ iar punctajul acordat pentru acest criteriu este 0 puncte;

 **Punctajul maxim acordat:** 10 puncte;

 **Modalitatea de acordare a punctajului:**

- Pentru valori ale rentabilității operaționale$ R\_{op} \in [0\%-20\%)$se acordă un punctaj proporțional cu valoarea rentabilității operaționale $R\_{op} $determinate pe baza situațiilor financiare, respectiv un punct procentual $1\%=0,50 p$ potrivit formulei de calcul:

$PR\_{op}=VR\_{op}\left[\%\right]×0,50 p$

**Unde:**

$PR\_{op}$ – punctajul aferent valorii rentabilității operaționale;

$VR\_{op}\left[\%\right]$ - valoarea rentabilității activității operaționale obținute pe baza situațiilor financiare depuse la Ministerul Finanțelor pentru anul 2022;

- Pentru valori ale rentabilității operaționale $R\_{op}\geq 20\%$ se acordă un punctaj maxim egal cu 10 puncte pentru anul 2022;

**Total punctaj A+B = 60 puncte.**

**ATENȚIE!**

**Odată cu depunerea Planului de afaceri, solicitanții vor atașa și documentul din care să reiasă calculul indicatorilor financiari, în format .pdf.**

**Toate formulele vor fi calculate cu 4 zecimale, prin aproximare clasică, matematică.**

**Criterii privind calitatea proiectului propus (C+D):**

a.1.)Identificarea nevoilor de informatizare și de utilizare a tehnologiei informației la nivelul activităților tehnologice de producție și servicii (max. 5p).

a) În descrierea proiectului sunt prezentate nevoile de informatizare și de utilizare a tehnologiei informației – 3 puncte

b) Din descrierea proiectului rezultă împărțirea pe categorii a modurilor de utilizare a tehnologiei informației la nivelul activităților tehnologice și a serviciilor – 2 puncte

a.2.) Soluția tehnică propusă în cadrul proiectului. Nivelul de actualitate a soluției tehnice propuse cu tehnologiile informatice actuale. Conținutul soluției: soluții soft și hard (inclusiv soluții de automatizare/robotizare/tehnologia informației). Adaptabilitate. Utilitatea soluției tehnologice pentru nevoile liderului (max.12 p)

a) În descrierea proiectului sunt prezentate și descrise soluțiile software de automatizare, robotizare, tehnologia informației obținute în cadrul proiectului – 4 puncte

b) În descrierea proiectului sunt prezentate și descrise soluțiile hardware de automatizare, robotizare, tehnologia informației obținute în cadrul proiectului – 4 puncte

c) Adaptabilitate: În descrierea proiectului sunt prezentate gradul de actualitate a soluției tehnice propuse si modalitățile de adaptare și integrare a soluției obținute în cadrul sistemelor deja existente – 4 puncte

a.3.) Compatibilitatea soluției tehnice cu fluxurile tehnologice existente la nivelul liderului (max. 5p);

Fluxurile tehnologice existente la nivelul liderului sunt clar identificate și compatibile cu soluția tehnică propusă în cadrul descrierii proiectului – 5 puncte

a.4.)Impactul soluției tehnologice propuse în cadrul proiectului asupra performanței financiare a liderului (max. 2 p);

a)Cifra de afaceri (lider) crește ca urmare a implementării proiectului cu 5% în anul 1 de durabilitate - 1 punct;

b) Cifra de afaceri (lider) creste ca urmare a implementării proiectului cu 10% in anul 1 de durabilitate - 2 puncte;

a.5.)Soluții privind securitatea cibernetică propuse în cadrul proiectului (max. 6 p).

a) Daca bugetul alocat pentru soluțiile de securitate cibernetică este între 0 -5% din total proiect - 1 punct;

b) Daca bugetul alocat pentru soluțiile de securitate cibernetică este între 5 -10% din total proiect - 4 puncte;

c) Daca bugetul alocat pentru soluțiile de securitate cibernetică este între 10 -13,33% din total proiect - 6 puncte;

 **Punctaj acordat**: 30 puncte;

D. Impactul proiectului asupra activităților de inovare la nivelul Liderului

b.1.) Din descrierea proiectului rezultă utilitatea soluției inovative pentru nevoile liderului prezentate în propunere – 2 puncte.

b.2.)Măsura în care proiectul contribuie la inovarea de produs. Identificarea activităților de inovare de produs și impactul asupra performanței economice a liderului – maxim 3 puncte;

• 1 produs = 1 puncte;

• > 2 produse = 3 puncte.

b.3.) Măsura în care proiectul contribuie la inovarea de proces. Identificarea activităților de inovare de proces și impactul asupra performanței economice a liderului – maxim 5 puncte;

• 1 proces = 3 puncte;

• 2 procese = 5 puncte;

• > 3 procese = 7 puncte.

**Punctaj acordat**: 10 puncte;

**Total punctaj C+D = 40 puncte.**

**Total 100 puncte.**

## 7.4. Etapa de selecție a proiectelor

Proiectele de investiții sunt selectate la finanțare în ordinea descrescătoare a punctajelor și în limita bugetului aprobat potrivit schemei de ajutor de stat, cu modificările ulterioare.

La punctaje egale, departajarea se va face în funcție de rentabilitatea activității operaționale în exercițiul financiar 2022 (lider). Rata rentabilității activității operaționale este calculată cu 4 zecimale.

Acordarea finanțării se face pe criterii competitive și de selecție pentru proiectele care întrunesc un punctaj de minim 60 de puncte, în limita bugetului disponibil.

Proiectele care întrunesc un punctaj sub 60 de puncte nu sunt admise la finanțare.

**ATENȚIE!**

|  |
| --- |
| Selectarea unui proiect pentru finanțare se realizează pe criterii competitive și este condiționată de îndeplinirea simultană a următoarelor elemente:* Punctajul obținut să fie de cel puțin 60 de puncte (punctaj minim de calitate), format din minim 40 puncte pentru criteriile economico-financiare (A.+B.) și minim 20 puncte pentru **calitatea proiectului (C.+D.)** disponibilitatea fondurilor alocate acestui apel.
* Proiectele care vor obține minimum 40 puncte pentru criteriile economico-financiare (A.+B.) vor intra în etapa de evaluare calitativă.
* Proiectele ce vor obține minimum 75 de puncte (A.+B.+C.+D) vor intra în etapa de contractare.

Proiectele admise în urma evaluării tehnice și financiare, dar neselectate pentru finanțare se vor constitui în lista de rezervă. Acestea vor putea fi selectate pentru finanțare in limita bugetului disponibil pentru acest apel sau a eventualelor suplimentari a acestuia in funcție de necesitate si surse de finanțare identificate.  |

## 7.5. Depunerea și soluționarea contestațiilor privind verificarea administrativă și a eligibilității, respectiv evaluarea tehnică și financiară

Ministerul Investițiilor și Proiectelor Europene (MIPE) prin DGIPNRRIF va transmite solicitanților prin aplicația electronică **proiecte.pnrr.gov.ro**, Notificările privind rezultatul verificării conformității administrative și a eligibilității (CAE), respectiv rezultatul evaluării tehnice și financiare (ETF). În cazul în care aplicația electronică **proiecte.pnrr.gov.ro** nu permite, aceste notificări sunt transmise prin e-mail/posta/fax la datele de contact menționate în cererea de finanțare.

Rezultatul evaluării aferent fiecărei etape (ETF și CAE) poate fi contestat în condițiile Legii contenciosului administrativ nr. 554/2004, cu modificările și completările ulterioare.

Solicitantul transmite către Ministerul Investițiilor și Proiectelor Europene contestația prin aplicația electronică proiecte.pnrr.gov.ro, în termen de 30 de zile de la comunicarea Notificării privind rezultatul verificării conformității administrative și a eligibilității (CAE), respectiv rezultatul evaluării tehnice și financiare (ETF).

Rezultatele evaluării se publică pe pagina oficială a Ministerului Investițiilor și Proiectelor Europene în cadrul secțiunii destinată Anunțuri PNRR.

Contestațiile vor fi semnate de către reprezentantul legal al întreprinderii contestatare sau o persoană împuternicită de acesta.

Contestația trebuie să conțină elementele minime ce sunt menționate în cuprinsul actului contestat - identificarea actului administrativ atacat, datele de identificare ale contestatorului, obiectul contestației, motivele de fapt și de drept, dovezile pe care se întemeiază, semnătura contestatorului sau a împuternicitului acestuia, dovada calității de împuternicit a contestatorului, persoană fizică sau juridică potrivit legii.

Ministerul Investițiilor și Proiectelor Europene (MIPE) prin DGIPNRRIF soluționează contestațiile depuse împotriva Notificărilor privind rezultatul verificărilor în condițiile Legii contenciosului administrativ nr. 554/2004, cu modificările și completările ulterioare, prin Decizie de soluționare a contestației de admitere în tot sau în parte a contestației sau de respingere a contestației, decizie care este definitivă în sistemul căilor de atac administrative conform prevederilor Legii contenciosului administrativ 554/2004. Decizia va fi comunicată contestatorului potrivit prevederilor legale și procedurale. DGIPNRRIF va încărca decizia și adresa de înaintare a acesteia în aplicația proiecte.pnrr.gov.ro. În cazul în care aplicația electronică proiecte.pnrr.gov.ro nu permite, Deciziile de soluționare a contestațiilor sunt transmise prin e-mail/posta/fax la datele de contact menționate în cererea de finanțare.

## Decizia de soluționare a contestației poate fi atacată doar în fața instanțelor judecătorești competente, în condițiile Legii 554/2004 privind Contenciosul Administrativ.

## 7.6. Contractarea proiectelor

Ministerul Investițiilor și Proiectelor Europene va întocmi documentațiile de contractare pentru proiectele care au fost acceptate în urma verificării, precum și în urma finalizării contestațiilor depuse, cu respectarea condiției de încadrare în bugetul alocat apelului de proiecte.

În vederea demarării etapei contractuale se va transmite solicitantului o scrisoare care va cuprinde:

- acceptarea de către solicitant a finanțării;

- documentele necesare încheierii contractului de finanțare, cu indicarea termenului de transmitere, respectiv nu mai mult de 10 zile lucrătoare:

* Declarație unică – actualizată;
* Acordul de parteneriat – actualizat (daca este cazul);

|  |  |
| --- | --- |
|  | În urma verificării documentațiilor de contractare, Ministerul Investițiilor și Proiectelor Europene își rezervă dreptul de a refuza contractarea unor proiecte care nu îndeplinesc criteriile de verificare a conformității administrative și eligibilității. În acest sens, Ministerul Investițiilor și Proiectelor Europene va respinge documentațiile de contractare, oferind posibilitatea solicitanților să depună contestații în conformitate cu prevederile prezentului ghid. |

# 8.IMPLEMENTAREA PROIECTULUI, MONITORIZAREA ȘI CONTROLUL

Perioada de implementare a proiectului este de **18 luni** și poate fi prelungită în situații justificate cu **maximum 4 luni, fără a depăși data de 31.12.2025**.

Beneficiarii au obligația să demonstreze în toate etapele de implementare a proiectului, modul în care sunt respectate obiectivelor asumate cu privire la intervențiile în domeniul digital, respectiv investiția contribuie în proporție de 100% la tranziția digitală în conformitate cu prevederile Regulamentului (UE) 2021/241 AL PARLAMENTULUI EUROPEAN ȘI AL CONSILIULUI din 12 februarie 2021 de instituire a Mecanismului de redresare și reziliență.

**Achiziții**

Pentru achizițiile derulate în cadrul proiectului, beneficiarii vor respecta prevederile ***ÎNDRUMARULUI METODOLOGIC pentru beneficiarii privați*** *aplicabil în derularea procedurilor de achiziție pentru atribuirea contractelor de furnizare de produse, prestare de servicii, execuție de lucrări finanțate din fondurile externe nerambursabile și rambursabile aferente Mecanismului de Redresare și Reziliență.*

**Mecanismul financiar de implementare al proiectelor**

În perioada de implementare a proiectului, Beneficiarul va transmite cereri de transfer pentru plățile care urmează a fi efectuate pentru demararea și finanțarea activităților proiectului, cu excepția cazului în care plățile au fost efectuate începând cu data de 1 februarie 2020, înainte de semnarea Contractului de finanțare, pentru care se întocmesc cereri de transfer distincte (doar pentru cheltuielile cu servicii de consiliere/analiză pentru identificarea soluțiilor tehnice de care are nevoie IMM-ul, cu condiția ca soluțiile tehnice identificate și descrise în documentația tehnică realizată să facă obiectul investițiilor din cadrul proiectului aferent cererii de finanțare) și care se transmit către MIPE în termen de 15 (cincisprezece) zile lucrătoare de la semnarea contractului de finanțare.

**Fluxul financiar** aferent operațiunilor se va derula prin intermediul și cu sprijinul tehnic al unui partener bancar, selectat în condițiile legii și se implementează astfel:

* Beneficiarul depune cererea de transfer/cererile de transfer în aplicația proiecte.pnrr.gov.ro, însoțite de documente justificative;
* Partenerul bancar selectat, prin personalul desemnat, efectuează verificarea preliminară administrativă și financiară a cererii de transfer în termen de maximum 7 zile lucrătoare de la data primirii acestora;
* În situația în care se solicită Beneficiarului depunerea unor documente adiționale sau clarificări solicitate, termenul de 7 de zile lucrătoare poate fi întrerupt, fără ca perioadele de întrerupere cumulate să depășească 5 zile lucrătoare. Solicitările de clarificări, dacă este cazul, se transmit prin intermediul aplicației proiecte.pnrr.gov.ro;
* MIPE verifică și autorizează cererile de transfer în termen de maximum 3 zile lucrătoare de la data primirii listelor de verificare preliminare întocmite de angajații partenerului bancar în urma verificării acestora, termenul de 3 zile lucrătoare putând fi întrerupt pentru depunerea de către beneficiar a unor documente adiționale sau clarificări, fără ca perioadele de întrerupere cumulate să depășească 5 zile lucrătoare;
* După autorizarea cererii de transfer și recepționarea în contul de tranzit a sumelor virate de către MIPE, aferente cererii de transfer, în termen de maxim 5 zile lucrătoare, partenerul bancar selectat efectuează viramentul către beneficiar conform borderoului cu sumele autorizate la plată transmis de către MIPE;
* Beneficiarul utilizează sumele virate pentru activitățile și cheltuielile prevăzute în cererea de transfer, conform prevederilor contractului de finanțare;
* Beneficiarul va efectua plata sumelor solicitate în baza cheltuielilor justificate prin documentele transmise în cadrul cererii de transfer și autorizate la plată de MIPE în termen de 5 zile lucrătoare de la încasarea sumelor;
* În termen de 30 de zile de la data notificării de către MIPE cu privire la efectuarea plății aferente cheltuielilor autorizate din cererea de transfer, Beneficiarul are obligația de a transmite MIPE declarația de utilizare a cererii de transfer din care să reiasă faptul că sumele primite au fost utilizate conform destinațiilor autorizate de MIPE;
* Transferul fondurilor se va efectua în contul special deschis pentru proiect pe numele Beneficiarului la partenerul bancar selectat de acesta;
* În cazul cererii de transfer finală (exclusiv pentru plăți deja efectuate) depusă de Beneficiar, a cărei valoare trebuie să fie minim 20% din asistența financiară nerambursabilă acordată din PNRR, termenul prevăzut anterior poate fi prelungit cu durata necesară efectuării tuturor verificărilor procedurale, fără însă a depăși 15 zile lucrătoare;
* În situația epuizării creditelor bugetare disponibile pentru anul în curs, prevăzute în bugetul MIPE cu această destinație, MIPE înștiințează beneficiarul contractului de finanțare cu privire la aceasta. În acest caz, plățile se suspendă până la asigurarea sumelor necesare virării lor către Beneficiar.

# 9. MĂSURI DE INFORMARE ȘI COMUNICARE

Beneficiarii sunt responsabili de îndeplinirea obligațiilor cu privire la îndeplinirea măsurilor legate de vizibilitatea fondurilor din partea Uniunii Europene, inclusiv atunci când este cazul, afișând emblema Uniunii Europene și o declarație de finanțare corespunzătoare cu următorul conținut: „proiect finanțat de Uniunea Europeană-NextGenerationEU”, precum și prin oferirea de informații specifice coerente, concrete și proporționale, cu respectarea prevederilor Manualului de identitate vizuală a PNRR elaborat de Ministerul Investițiilor și Proiectelor Europene și disponibil la următorul link: <https://mfe.gov.ro/wp-content/uploads/2022/07/07054c8608efd34d8e14c5709a1a4b47.pdf>

Acceptarea finanțării conduce la acceptarea de către Beneficiar/Structura de implementare a utilizării, pentru toate materialele de informare și comunicare a prevederilor Manualului de identitate vizuală a PNRR. Beneficiarii sunt responsabili pentru informarea publicului despre proiectul derulat, cu finanțare din PNRR.

Beneficiarii trebuie să respecte și următoarea măsură minimă de informare și comunicare a Proiectului: „Apel de proiecte gestionat de Ministerul Investițiilor și Proiectelor Europene finanțat prin Planul Național de Redresare și Reziliență al României”.

# 10. MODIFICAREA GHIDULUI SPECIFIC

Se pot emite ordine de modificare a prevederilor prezentului ghid pentru actualizarea cu eventuale modificări legislative aplicabile sau pentru îmbunătățirea procesului de verificare, în cuprinsul cărora vor exista și prevederi tranzitorii pentru proiectele aflate în procesul de verificare pentru asigurarea principiului tratamentului nediscriminatoriu al tuturor solicitanților de finanțare. Ministerul Investițiilor și Proiectelor Europene va emite instrucțiuni în aplicarea prevederilor prezentului ghid. Pentru asigurarea principiului transparenței Ministerul Investițiilor și Proiectelor Europene va publica ordinele de modificare a prezentului ghid pe pagina de internet a autorității.

# 11. TRANSPARENȚĂ

(1) Contractul de finanțare, inclusiv anexele sale, precum și informațiile și documentele vizând executarea acestora constituie informații de interes public în condițiile prevederilor Legii nr. 544 /2001 privind liberul acces la informațiile de interes public, cu modificările și completările ulterioare, cu respectarea excepțiilor prevăzute de aceasta și a celor stabilite prin contract.

(2) Următoarele elemente, așa cum rezultă acestea din contractul de finanțare și anexele acestuia, inclusiv, dacă e cazul, din actele adiționale prin care se aduc modificări contractului sau anexelor sale, nu pot avea caracter confidențial:

* + - 1. denumirea proiectului, denumirea completă a beneficiarului și, dacă aceștia există, a partenerilor, data de începere și cea de finalizare ale proiectului, date de contact - minimum o adresă de email și număr de telefon - pentru echipa proiectului; locul de implementare a proiectului - localitate, județ, regiune și, dacă proiectul include activități care se adresează publicului, adresa exactă și datele de contact pentru spațiile dedicate acestor activități în cadrul proiectului;
			2. valoarea totală a finanțării nerambursabile acordate și intensitatea sprijinului, exprimate atât ca suma concretă, cât și ca procent din totalul cheltuielilor eligibile ale proiectului, precum și valoarea plăților efectuate;
			3. dimensiunea și caracteristicile ale beneficiarilor proiectului;
			4. informații privind resursele umane din cadrul proiectului:, denumirea postului, timpul de lucru;
			5. rezultatele estimate și cele realizate ale proiectului, atât cele corespunzătoare obiectivelor, cât și cele corespunzătoare activităților, cu referire la indicatorii stabiliți;
			6. denumirea furnizorilor de produse, prestatorilor de servicii contractați în cadrul proiectului, precum și obiectul contractului, valoarea acestuia și plățile efectuate;
			7. elemente de sustenabilitate a rezultatelor proiectului respectiv de durabilitate a investițiilor în digitalizarea IMM-urilor.

# 12. ANEXE

|  |  |
| --- | --- |
| Anexa 1 | Cererea de finanțare |
| Anexa 2  | Grila de verificare a conformității administrative și eligibilității (CAE)- va fi publicată în varianta finală a ghidului  |
| Anexa 3 | Grila de evaluare tehnică și financiară a propunerii de proiect (ETF) – va fi publicata în varianta finală a ghidului |
| Anexa 4 | Model - împuternicire |
| Anexa 5 | Soldul balanței comerțului internațional cu servicii în anul 2021 la nivel de cod CAEN  |
| Anexa 6 | Planul de afaceri |
| Anexa 6.1 | Notă de fundamentare privind valorile cuprinse în bugetul proiectului |
| Anexa 7 | Declarația unică  |
| Anexa 8 | Model - Acord de parteneriat |

1. Se va face trimitere cel puțin la Regulamentul (UE) nr. 651 [↑](#footnote-ref-1)
2. https://smeunited.eu/news/digitalisation-is-the-biggest-challenge-for-smes [↑](#footnote-ref-2)
3. Publicat în Jurnalul Oficial al Uniunii Europene seria L, nr. 17, din 21.01.2000. [↑](#footnote-ref-3)